Bizitza bera bezain beltza | EIBZko liburutegia\nBaztango giro umel eta laino itxiaren erdian, erraz irudika daiteke gertakari misteriotsu bat. Halako giroan, nobela beltzaren neurrira egindakoa dirudi agertokiak. Ez eguratsagatik bakarrik. «Paisaiak, baztandarren izaera estereotipatua, kontrabandoaren tradizio historikoa…», hainbat elementuk ekarri dute Nafarroako iparraldeko eskualdearen eta nobela beltzaren arteko lotura estua. Joseba Otondoren iritzia da hori. Berak eta hainbat lagunek Baztango Nobela Beltzaren Astea antolatu dute, datorren asteazkenetik aurrera. «Irakurzaletasuna beste era batera gozatu» nahi dute, eta haien eskualdeak genero beltzarekin izan duen harremana baliatu dute horretarako. Astebetez, euskal letretako lan beltzak ekarriko dituzte jendaurrera, aitzindariak zein azken nobedadeak. Ingurua belztuko dute Baztanen.\nDepresio Handiaren garaiko zuri-beltzeko argazkiek ere gehiago dute beltzetik, zuritik baino. AEBetako burtsek 1929an izaniko bat-bateko gainbeherak —crash-a— eta lege lehorrari lotutako krimen antolatu eta mafien gorabeherek panorama beltza osatu zuten hango gizartean. Egoera hartan, agertoki ezin egokiagoa aurkitu zuen genero beltzak, orduko miseria, frustrazio eta depresioaren artean, burua azaleratzeko. Ez zen nolanahiko agerpena izan, gainera; kalean eta kalerako sortu zen. Hala aitortu zion Raymond Chandlerrek Dashiell Hammetti —generoaren guraso eta erreferente handiak izan ziren biak— Hammettek krimena «loreontzi veneziarretik atera eta kalezulora eraman» zuela esan zuenean. Aldaera estetikoa baino gehiago ezkutatzen du metaforak: Erresuma Batuan errotutako polizia nobelen generoari sakoneko ikuspuntu aldaketa gehitu zion AEBetako genero beltzak. Aristokrata handien jauregi viktoriarretatik pobreziaz jositako kaleetara ateratzearekin batera, helburua ere aldatu zuen. Garai bateko enigma hutsa, hilketa argitzeko polizia ikerketa, bigarren mailara pasatu zen; krimena aitzakia bihurtu zen, horren atzean ezkutatutako gizarte arazoak eta erro sakonak nabarmen aztertzeko. Kalezuloa gizartearen behatoki hartuta, generoak ateak ireki zizkion kritika sozialari. Eta hala iraun du, oro har, geroztik.\nGurean, Itxaro Borda da generoari lotu eta nobela beltzean gehien aritu diren idazleetako bat. Amaia Ezpeldoi detektibearen bitartez, era guztietako gizarte gaiak aztertu ditu; ikuspegi kritikoz, betiere. Hainbat desagerpen eta krimenen ikerketen haria jarraituz, gai «ekologistetan, familiaren ingurukoetan, antimilitaristetan edo politikoetan» ziztatzen du kritika Ezpeldoi detektibeak. Eta horretarako genero beltza aukeratu izana ez da kasualitatea. Izan ere, Bordak dioenez, «nobela beltza da kritika sozialerako generorik erosoena, pertsonaia hara eta hona ibiltzen delako, sozietatearen maila guztietan, eta berak ikusten duena idazten du autoreak». Gizartearen ustelkeria eta gaiztakeria akuilu dira genero beltzean. Eta hala ematen dio bide irakurketa kritikoari, Xabier Olarra itzultzaile eta Igela argitaletxeko arduradunak dioenez, «lupa berezia jartzen duelako bizitzaren alderdi ez hain zoriontsuetan». Iluntasun horretatik edaten du nobela beltzak. «Gune baztertu eta ahaztuetan», hain zuzen ere, «koktela» sortzen da, Jon Arretxe idazlearen irudikoz. «Osagai klasikoak elkartzen dira, etorkinak, jende txiroa, drogak eta prostituzioa». Eremu horietan, Arretxeren ustez, «ia nahi gabe sortzen da kritika soziala».\nKritika hura detektibearen figuran gorpuztu zuten generoaren aitzindariek. Bazuten polizia aukeratzea, baina, Bordak dioenez, «poliziak ez du gizarte normaletik aparteko gizarterik ikertzen». Detektibeak, aldiz, bai. «Normalitateak kanpoan uzten ditu bai detektibeak eta bai detektibeak ikertzen dituen gaiak». Bizitzaren eta gizartearen alderdirik baztertuenak aztertzeko, hala, zentralitatetik abiatzen ez zen pertsonaia bat aldarrikatu zuten. Sarri, Bordak gogorarazi duenez, «alkoholikoak edo bazter joeretako» detektibeak hautatu zituzten, bide batez, bertsio ofizialari kontrajartzeko.\nIkuspegi kritikoa, edonola, ez zen pertsonaiaren ezaugarri esklusiboa; autorearengandik zetorkion. Izan ere, Olarrak dioenez, hastapenetako autore horietako asko, «Hammett, edo Chandler, M.Cain edo beste zenbait, ezkertiarrak ziren, argi eta garbi». Ideologizazio horrek, besteak beste, komunismoaren aurkako borrokalari ezagun Joseph McCarthy senatariaren tribunalaren aurrera eraman zuen Hammett. Preso zeuden militante komunistak laguntzeko komite bateko partaide izatea leporatu zioten Maltako belatza-ren autoreari. Pulp aldizkari merkeen garaia zen, eta genero beltzeko kontakizunek han aurkitu zuten euskarria, langileen artean barra-barra zabaltzeko. McCarthyk, galdeketa hartan, Hammetti galdetu omen zion ea komunismoari aurre egiteko modurik onena ote zen AEBetako liburutegiak komunisten liburuekin betetzea. Olarrak gogorarazi duenez, Hammettek honela erantzun zion sorgin ehizaren buruari: «Komunismoari aurre egiten ariko banintz, nik, zure lekuan, ez nioke jendeari liburu mota bakar bat ere emango». Horrekin, Igelako arduradunak dioenez, Hammettek kontrakoa aldarrikatu nahi izan zuen: «Hammettek pentsatu zuen: ‘Bada, nik, alderantzizkoa egingo dut: ahalik eta jende gehienaren eskuetan jartzen ditut liburuak, jendeak zer pasatzen den ikus dezan’».\nMasen artean zabaltzeko erraztasun horrek, masa kulturaren produktu gisara kontsumitu izanak, balioa kendu dio sarri genero beltzari. Genero txikitzat hartu izan ohi da, eta ustezko goragoko mailako literaturarekin kontrajarri. Gaur egun, ordea, asko dira genero beltzean idatzitako hainbat lanen kalitatea goraipatzen duten ahotsak, topikoari aurre eginez. Olarrarena da horietako bat: «Nik makina bat alditan esan izan dut Hammetten Kristalezko giltza garai horretako Ernest Hemingwayk edo Francis Scott Fitzgeraldek egindako literaturaren parean dagoela».\nEuskal Herrian ere, kritiko\nHastapenetan bezalaxe, gehien hedaturiko generoetakoa —eta, sarri, gehien salduetakoa— izan da nobela beltza ia mende beteko bere ibilbidean. Mundu osoko literatura gehienetan aurkitu du heldulekua, arrakasta handiz. Eta zabaltze horretan, ez du galdu, oro har, jatorrizko kalezulo ilun horietako espiritu kritikoa. Ezta Euskal Herrian ere, Bordaren irudikoz: «Uste dut Chandlerren helburu berarekin egiten dugula guk ere, bizi gaituen, bizitzen dugun eta biziarazten dugun euskal jendarte horren aniztasuna agertzeko eta, batzuetan, gure jendarte honengandik sentitzen dugun zama hori salatzeko». Arretxek ere uste du euskal letretako genero beltzean «lekua eman» zaiola kritika sozialari, baina «beti dosi txikiagoetan».\nJose Antonio Loidi Bizkarrondoren Amabost egun Urgainen nobela —1955ean argitaratua— dute askok euskarazko genero beltzeko lehen lantzat. Hortik gutxira etorri zen Mariano Izetaren Dirua galgarri, eta Gotzon Garate zein Xabier Gereñoren lanak ondoren. Gerora, erreskadan, gaur egun euskarazko nobela beltzaren erreferente diren idazleen belaunaldia etorri da; tartean, Anjel Lertxundi, Itxaro Borda, Jon Alonso, Jon Arretxe, Aingeru Epaltza eta, pixka bat geroago, Alberto Ladron Arana eta Iñaki Irasizabal. Guztiek, salbuespenik gabe, euskal gizartean errotutako errezeloari egin behar izan zioten aurre. Alegia, garai batean euskal gizartean detektibearen figura sinesgarria ez zela zioten ahotsei. Edota, AEBetako gizartearen kontrara, gurean nahikoa krimen, nobela beltzerako nahikoa bazka ez zegoela ziotenei. Bordak sendo egin dio kontra aurreiritzi horri: «Euskal Herriari buruzko ikuspegi idealizatua dugu. Uste dugu hemen ez dela hilketarik hilketa politikoetatik kanpo. Horien aitzinean itsu egon gara, baina orain hasi gara begiak irekitzen. Hilketa politiko horiek, alde batekoek zein bestekoek, euskal sozietateak berez sui generis duen harreman biolentzia hori gorde dute. Gure belaunaldiko idazleok ikuspegi aingerutar hori baztertu dugu».\nPertsonaietarako «gehienbat detektibeak» sortu direla dio Bordak, «oraindik ez garelako ausartzen poliziak sortzera». Haren irudikoz, hori «gainditzeke» dagoen muga bat da: «Euskal Herriko Polizia, Ertzaintza, euskal sozietatean eragiten duen Polizia gisa ikusi behar genuke, eta ez bakarrik Polizia politiko gisa». Olarra mesfidati mintzo da: «Oraindik zaila izango da komisario bat heroi bihurtzea». Edonola, garrantzia kentzen dio horri: «Nobela beltzak askotarikoak dira. Jim Thompsonen lanetan, adibidez, ez da komisariorik ageri».\nEz komisario, ez detektibe: ikerketara emandako irakasle afrikar etorkina da Jon Arretxek bere nobela beltzetarako aukeratutako pertsonaia. Bilboko San Frantzisko auzoan aurkitu du Arretxek bere kontakizunetarako ezinbesteko atmosfera. Ezin du askoz gehiago eskatu nobela beltza ezberdintasun sozialen erretratua egiteko baliatu nahi duen idazleak. Bertan, «nobela beltzak idazteko idazlearen txipa» izaten duela dio Arretxek, Bilboko auzoak genero beltzaren «osagai guztiak» eskaintzen dizkiolako. Batetik, «behe-beheko prostituzioa, etorkinak, Bilboko jende txiroena…». Baina, bestetik, «zentzu positiboan», beste hainbat osagai ere: «Niretzat, ederra izan da gure gizartea hobetzearren lanean zenbat jende dagoen ikustea». San Frantziskon topatu du hori Arretxek. Eta, dioenez, auzoa «kristoren aurkikuntza izan da, idazle eta pertsona modura».\nKrisia, generoaren akuilu\nAldeak alde, egungo egoerak badu AEBetako Depresio Handiaren garaiko errealitatearen antzik. Krisi ekonomiko bortitzak kalean utzi ditu milioika langile, etxerik gabe beste milaka, eta Europako bihotzean ere, azken hamarkadetako pobrezia tasarik handienak daude egun. Beltza da egoera. Eta horretan, miseriak eta frustrazioak aspaldian ez bezala inguruak zipriztintzen dituztenean, bada garaiak nobela beltzari aukera bereziak ematen dizkiola uste duenik. Izen bat nabarmendu da zurrunbiloan: Petros Markaris idazle greziarra. Bere herrialdeko egoera larria ekarri du gogora azken nobela beltzetan. «Krisiaren bidea biziki ederki» jorratu duela dio Bordak. Eta «gaur egun Markarisek egiten duena, zentzu batean, Espainiako trantsizioan Pepe Carvalhok» egin zuela uste du Olarrak, «edo beste modu batera, Italian Andrea Camillerik egiten duena».\n«Aukerak hor daude», dio Olarrak, «eta nahi duenak erabil ditzake, eta egia da orain, gertaerei eta munduaren martxari buruzko jarrerak alderantzikatzen ari direnean, aukera horiek handiagoak direla». Krisiak, izan ere, nobela beltza sortzea «errazten» duela uste du Arretxek, «jendeak gehiago erreparatzen dielako gaiei, eta gehiago haserretzen delako ustelkeria kasuak ateratzen direnean». Ustelkeria edo «krimen ekonomikoak» aipatzen ditu Bordak ere, gaur egungo egoeran nobela beltzerako material gisa. Horietarako elementuak badituzte, bederen, azken urteetan aireratutako hainbat eta hainbat eskandaluk. Eta bide horretan, Bordak ere krisia «nobela beltzerako akuilu» dela dio.\nEdonola, bat datoz guztiak: ez da krisirik behar, nobela beltza idazteko. Agian, Arretxek dioenez, berak idazteko erabili duen espazioa, San Frantzisko auzoa, «beti egon delako krisian». Edo, akaso, Bordak gogorarazten duenez, «beti dagoelako aukera injustiziak eta jendarte batean idazleari egoki iruditzen ez zaizkion gauzak salatzeko». Nobela beltzak, izan ere, hamarkada luzeak egin ditu bidean, krisiarekin, eta krisirik gabe. Beti aurkitu du zer kontatu, eta beti kontatzen duen horren atzean zer salatu. Beti topatu ditu injustiziak eta ezberdintasunak, eta beti jo du gure gizarteko alderdi ilun horietara. Gure gizarteko alderdi beltzenetara. Hor bizi da nobela beltza. Bizitza bera bezain beltza.\nKategoria Berria egunkaria, Literatura, etiketak 2015, Aingeru Epaltza, Alberto Ladron Arana, Amabost egun Urgainen, Ander Perez, Andre Camilleri, Anjel Lertxundi, Berria, Dashiell Hammett, Dirua galgarri, Ernst Hemingway, Francis Scott Fitzgerald, Gotzon Garate, Igela, Iñaki Irasizabal, Itxaro Borda, Jim Thompson, Jon Alonso, Jon Arretxe, Jose Antonio Loidi Bizkarrondo, Joseba Otondo, Kritika soziala, Literatura, M. Cain, Mariano Izeta, Nobela beltza, Petros Markaris, Pulp, Raymond Chandler, Xabier Gereño, Xabier Olarra by liburutegia. Gorde lotura.


Gizon baten bila larriak harreman - BIDEO-TXATA - BAI!\nBhubaneswar Datazio Gune free\nDatazio mutilak, neskak Internet bidez, Beste askok bezala, zerbitzuak, industria, Luzea du sartu gure bizitzaEntzun dut asko buruzko istorioak Laguntzen aurkituko duzu zure soulmate Eta indartsu bat familia etorkizunean Internet bidez, baina ez da Beste joera. Estatistikak arabera, dibortzio-tasa baino Gehiago izan zen urte, ezkontza Hau iraun ez da urte Bat baino gehiago. Zer gertatzen da. Bateragarritasuna, hala ere, pa...\nKaohsiung info: Bat online Adiskidetasuna\nBerretsi ahal izango duzu bilatzen Hasteko telefono zenbakia eta berri Datak Kaohsiung hiriko Taiwan eta Chat eta komunitate gabe edozein Murrizketak eta murrizketak\nEzagutu nahi duzu tipo bat Edo neska Kaohsiung hiriko eta Ezin hobeto egin doan.\nKontaktuak eta korrespondentzia gure Datazio Gune, kontuak eta murrizketak.\nOnline Datazio Kumamoto. Doan eta Izen-ematea Gabe\nNekatuta daude, nabigazio desberdinak dozenaka Datazio guneak, bat nork agintzen maiteNekatuta zaude itsu datak ari Delako zapuztu horiek edo izan Dira denbora luzez lan orduak Eta gogor aldiz parte hartzeko Gizarte-bizitza. Ez etsi, aurkitu eskuineko pertsona Hartu ahal izango da, denbora Luze bat pasatzeko zure bizitza Osorako haiekin interesa baduzu mesedez, Sartu gure komunitate eta behin Betiko izango duzu aurkituko...\nBilatu dute on Datazio gune bat\nBila nabil Heldua, zintzoa eta ona-natured lagun\nPretty Princess bat bilatzen larriak gizon Trentino edo Veneto, bakar edo bereizita edo dissatisfied adiskidetasunaEmakume bat naiz, altu, lerdena, heavy, beltzarana, bat extroverted, ireki eta izaera altruista. Emakume bat naiz urte askotan, bereizi Sardinia, bizi Toscana. Ez dut harreman baten bila, baina noiz zuen da jaio, ez naiz sentitzen.\nEz dut erantzuten anonimoki.\nEskertzen dut nire itzulpena (Apulia, C...\nbilera Kopenhagen, iragarkiak, indibidualismoa, aisia\nGune"Datazio online"- sortu zehazki biztanleek Nizhny Novgorod, horri esker, bizilagunek hiri eder bat elkarren artean komunikatzeko, jo gabe zailtasunak, ez zaintzekoDa gune hori eguraldia aurkezten da, programa ikusteko filmak, dantzalekuak eta alderdi aurreikusi dira. Hau da, iraultza online Dating, ez duzu behar pasatzeko denbora bila bazkide gune ezberdinetan, zinemara joateko, jatetxe bat joan, paseo bat hartu edo, besterik gabe, hitz egin. Guztiak egin behar duzun da ad bat jarr...\nDatazio gabe Izen-ematea Doan argazki Iragazkiak\nVaranasi-dezagun aurre hemen, orain, Erregistroa gabe eta beste web For free hirian VaranasiHau, plus telefono zenbakiak guneko Kideak, aurkitu ahal izango duzu, Lagun berriak denbora ez. Beste batzuk-onena Datazio gune Argazkiak telefono Zenbakiak ahal izango Duzu ordaindu gabe erregistroa eta Orain doan. Datazio Varanasi ezin ikusi argazkiak Eta telefonoa, txata neskak edo Mutilak eta bat egin online deia.\nDatazio, leku Bat Datazio Amsterdam Amsterdam\nDei beste bidaiariak, batera eramateko\nBat besterik ez da pasio Bat Datazio gune.Hau da, kopuru handiena neska, Emakumea, gizona, gizon Amsterdam hirian Duten ezagutu nahiGrina lo gunean.Jendea ezagutzeko, hainbat interes-flirt, Berriketan, chat chat, bilaketa bat Mutil neska, bilaketa baten maitalea Maitalea, harreman serio bat sortzeko Ezkontza, seme-alabak izatea eta Beste batzuk interesa. Amsterdam, aurkituko duzu norbait besterik Ez da bilatzen grina. Bidaia eta lagunak ...\nHemen ikusi ahal izango duzu Profilak Topaketak emakume bakar batean Saarlouis doan izen-ematea gabe\nOrdu batzuk ...\nBilerak larriak Harremanak litoania\nurte.ASPALDI PERTSONA BERA EZ BIZITZARI BURUZ HITZ EGIN\nDatazio mutilak, neskak Internet bidez Lituania, beste askok bezala, zerbitzu Datazio industria, luzea du sartu Gure bizitzaInternet bidez, entzun ahal izango Duzu buruzko istorioak asko nola Zoriontasuna aurkitzen du aldarte bat Bazkide eta nola eraiki indartsu Bat sartu familia etorkizunean, baina Ez da beste joera.\nEstatistikak arabera, dibortzio-tasa zen Goiko, hau delako ezkontza iraun Ez da urte bat baino g...\nBarregarriena Datazio Gune harremanetan\nEta zerbitzuak, Datazio Zerbitzuak ere\nDugu erabiltzen dira, Internet erabiliz Konpontzeko sorta zabal bat egitekoDuela gutxi, asko izan dira Herri Datazio webgune non denek Daiteke, besterik gabe, azkar aurkitu Pare bat.\nGuztiak erregistroarekin baliabide horiek ezagutzen Zehazki zer nahi dute delako grabatzeko.\nOrdena ez denbora alferrik bilatzen Hutsuneak, ez bakarrik asko egin Inkesta Internet bidez egiteko aukera Eskubidea da, baina, gainera, erosoa Da et...\nFormos Gabe informazioa Erregistratzeko, free Larriak harremanak\nFormosa harreman serio bat da, Benetako free flirt, ezkontza, adiskidetasuna, Adiskidetasuna, adiskidetasuna, edo, besterik gabe, Zerbait nahi izanez gero, flirtIzena eman edo saioa hasi Edozein sare sozial gunean izen-Ematea gabe. Bermatzen dugu zure informazio pertsonala Da, guztiz babestuta daude. Bermatzen dugu anonimotasuna ez nuen Buruz edonork esango, zure kontaktu-informazioa. Bakarrik historia gure gunean.\nSortu zure prof...\nAurkitu dena Datazio Zurich, Bazkide truke .\nNahi baduzu eta berretsi zure telefono-zenbakia Eta berriak egiteko ezagunen bakarrik hirian Zurich Zurich eta komunikazio-txata eta auzoanInteresa baduzu, jende berria bilera Zurich, gero Dira leku egokian.\nErabiltzen dugu, faktura faltsuak komunikazio eta korrespondentzia.\nSartu sistema hau eta harremanak garrantzitsuak dira Pertsona bakoitz...\nTasa Lviv eskualdea Datazio gune\nВільна дружба На Брестської Алан, білоруський Сайт знайомств\nfree Datazio harremana emakumeen video video chat free izen-ematea free free chat chat erruleta plus helduen Datazio erregistroa gabe video bideo-txata erregistroa gabe eta doan Datazio video hitzaldian online neska free datazio helduen bete izen-ematea gabe


Becquerel dagerrotipoarekin egindako argazkiak - - Maxixatzen.eus\nBecquerel dagerrotipoarekin egindako argazkiak\nJon Andoni Martin 2018-01-24 09:56\nEsperimentatzen ari naizen argazki batzuk erakutsi nahi dizkizuet oraingoan. Dagerrotipoekin nabil azkenaldian, eta denbora luzean ikasteko fasean jarraituko dut teknika horrekin. Espero dut hemendik aurrerako argazkiak kalitate hobekoak izatea, bai gauzatze tekniko aldetik, eta bai erreprodukzio aldetik ere. Ondoren, dagerrotipoen teknika adierazteko testu labur bat doakizue, proposamen bezala.\nDagerrotipoa ofizialki 1839. urtean iragarri eta zabaldutako lehenengo argazki-prozesua izan zen. 'Dagerreotipo' izenez ere deitu izan dena Louis Daguerrek garatu eta hobetu zuen, J. N. Niepceren 1826a baino lehenagoko esperientzia argitaragabeetan oinarrituta, eta Parisen aurkeztu zuen, Frantziako Zientzien Akademian.\nDagerrotipoak desberdinak dira beste prozedura batzuekiko. Kobrezko plaka batean, zilar-geruza bat finkatzen da mekanikoki haren aldeetako batean, bainu elektrolitiko bitartez. Alde zilarreztatua ispilu bat bezala leuntzen da gero, eta han eratzen da irudia.\nDagerrotipoa zuzenean positibatutako negatiboa da, beltzak sortzeko ispiluaren distirak dituen islatze-propietateak erabilita. Dagerrotipoak merkurial edo becquerel motakoak dira: merkurialak merkurioarekin errebelatzen dira, eta becquerelak iragazki gorri batekin babestuz eguzkitan jarrita.\nLortzen diren irudiak oso hauskorrak dira. Ez dira ukitu behar euren kutxatila edo babes-kaxatik kanpo, kalte konponezinak jasaten dituztelako. Kutxatilak ireki gabe gorde behar dira.\nPieza bakarrak dira. Ezin da kopiarik egin, ez baitago negatibo egokirik. Izan ere, dagerrotipoa negatiboa eta positiboa da aldi berean, eta, begiratze-angeluaren eta jasotzen duen argi-eraginaren arabera, era batera edo bestera ikus daiteke. Dena dela, dagerrotipo bat beste edozein objektu bezala erreproduzitu daiteke, argazkia berriz aterata.


Gallas eta Heriz txapeldun! - Soraluze - Plaentxia.eus\nGallas eta Heriz txapeldun!\nG.Azkarate 2017-03-04 19:25\nPlaentxiarrek 25-21 hartu zuten mendean Errenteriko bikotea atzoko finalean eta Udaberri pala txapelketako bigarren mailako txapeldun berriak dira. Lehen mailakoa Aizpurua eta Dagerre zarauztarrek irabazi zuten.\nUdaberri pala txapelketa FINALA Bigarren maila\nTaldeak: Gallas-HEriz 25-21 Mitxelena -Laborde\nIazko arantza kendu dute finala irabazita\nGallasek eta Herizek final bat baino gehiago zuten jokoan atzoko partiduan, izan ere, 2016ko finala galdu egin zuten Aginagan. Oroitzapen horrek eta etxean jokatzeak presioa handiatu zuen eta partidua bideratzea lortu zuten arren neke fisiko eta psikologikoak behar baino gehiago sufritzera eraman zituen Soraluzeko palariak.\nLehen sei tantoak luzeak joan ziren, atzelariek luze eman eta aurrelariek mozteko aukera gutxirekin hasiera benetan neketsua eta fisikoa eman zioten. Plaentxiarrak 5-3 aurreratu ziren markagailuan Herizek atzean leku ondo hartu eta jokoa kontrolatzen hasi zelako. Tantoak alde batera edo bestera detaile txikiek baldintzatzen zuten eta markagailuan 10-9koarekin agertu zen Gallas aurrean detaile txiki horien bila jokaldiak landu eta amaitzen. Soraluzetarrak 19-11 aurreratu ziren eta bazirudien partidua bideratzen hasita zegoela baina orduan iritsi zen aurkarien erreakzioa. Etxekoengan nekeak eta partidua amaitzeko antsietateak pelota asko galtzea ekarri zuen eta 21-20 hurbiltzea lortu zuten errenteritarrak.\nPartidu osoan zehar asko barkatu ez bazuen ere Errenteriako atzelariek bi pilota oparitu zituen une txarrean etxekoen zorionerako. Azkenean Gallasek eta Herizek pasadan urteko arantza kentzea lortu zuten zaleen aurrean txapelketa irabazita.\nUdaberri pala txapelketa FINALA Lehenengo maila\nTaldeak: Aizpurua-Dagerre 25-18 Arrizabalaga-Lizarralde\nUdaberri pelota txapelketa Lehenengo maila\nTaldeak: Santamari-Aldape 6-22 Azketa Elizegi


Hasiera Kultur proiektua Bloga Espacio de creadores Egoiliar berriak Tabakaleran\nIkasturte berriarekin batera, egoiliar berriak iritsiko dira Tabakalerara, Sortzaileen Gunean beren proiektuak garatzeko. 2017an eginiko deialdian aukeratutako proposamenek osatuko dute 2018. urtearen lehen zatian gune horretan lanean aritu den taldea: Izaro Ieregik, Gabriel Garcilazok, Marianna Christofidesek eta Matthew C. Wilsonek osatutakoa, alegia.\nLehen bi egoiliarrek proiektu artistikoa modalitatean egin dute egonaldia; Mariannak, berriz, ikus-entzunezko proiektu bat egiteko egonaldiaren irabazle gisa parte hartu du, eta Matthewk, ikerketa artistikoaren modalitatean. Azken honen ikerketaren emaitzak urtearen azken hiruhilekoan ikusi ahal izango ditugu, jendaurreko programa gisa.\nOrain, beste bi proiektu gehituko zaizkio proiektu artistikoa modalitateko egonaldirako aukeratutako proiektuen zerrendari: Natalia Suárez (Gasteiz, 1994) eta Joaquín Gómez (Murtzia, 1994) bikotearen Coche de plástico en un palet, eta Cristina Mejíasen (Jerez de la Frontera, 1986) Counting stories, the host and the ghost. Nataliak eta Joaquínek aurkitutako eta baztertutako objektuaren potentzia sinbolikoarekin lan egiten dute: zaborra, elementuen arteko lotura formal eta kontzeptual berriak sortzeko aukera ematen duen kaos gisa. Bestetik, Cristinak lehendik hasia zuen proiektu batekin jarraituko du, zeinak lotura baitu Greziako Gavdos uhartean eginiko indusketa arkeologiko batekin. Esperientzia hori abiapuntu hartuta, performancearekiko zenbait gurutzaketa sortzen dira gorputza, memoria, espazioa eta narrazioa bezalako gaien inguruan.\nBestalde, Ángela Milano (Gasteiz, 1987) eta Julián Pacomio (Mérida, 1986) izan dira aukeratuak tokiko eragile baten eta kanpoko beste baten arteko sorkuntza ahalbidetzen duen lankidetza-proiektuaren deialdian. Zineman, argazkigintzan eta ikus-entzunezkoan oinarrituta memorizatzeko eta kontatzeko gaitasuna da Asleep Images proiektuaren abiapuntua.\nAzkenik, Afrikan eta Ekialde Hurbilean finkatutako hainbat eragilek osatutako Madrassa kontserbatzaileen taldeak egingo du komisariotzari dagokion egonaldia. Something to Generate From proposamenak sorkuntzaren aukerei eta erakundeek hainbat gizarte-esparrutan duten zereginari buruzko hausnarketa egiten du.\nHori guztia ikusita, esan dezakegu Tabakalerako egonaldien programa erakargarria izango dela aurten ere, eta Sortzaileen Gunea abian jarri zenetik osatzen ari den sarea aberasten jarraituko duela.


Lehe-oharra - etakitto.eus\nETA KITTO EUSKARA ELKARTEAk uztailaren 11ko 34/2002 Legean ezarritako Informazioaren Gizarteko eta Merkataritza Elektronikoko Zerbitzuei buruzko araudia betetzen du, eta baita datu pertsonalak babesten dituen abenduaren 13ko Datu Pertsonalen Babeserako 15/1999 Lege Organikoa ere.\nETA KITTO EUSKARA ELKARTEA\nUrkizu 11, solairuartea\nTel.: 943 20 09 18\nPosta elektronikoa: elkartea@etakitto.eus\nErregistro zenbakia Elkarte Erroldan: AS/G/03334/1992\nEdukia era erabilera:\netakitto.eus webguneak egokitzat jotzen dituen aldaketa eta eguneratze guztiak egin ahal izango ditu baldintzotan, edozein unetan eta aurretik inori jakinarazi gabe. Webgunean sartu eta bera baliatzeak inplikatzen du erabiltzaileak bertako eduki osoarekin bat datorrela aitortzen duela, inolako eragozpenik gabe. www.etakitto.eus webguneak, aurrez abisurik gabe, egoki iruditzen zaizkion aldaketak egiteko eskubidea du; hala, eduki eta zerbitzuak aldatu, kendu eta handitu, edo agertzen den forma alda dezake nahi duenean.\nWebgunearen edukiaren, diseinu grafikoaren eta kodearen egile-eskubideak ETA KITTO EUSKARA ELKARTEArenak dira, baina partekatu daitezke Creative Comons Aitortu Partekatu lizentziaren bitartez (CC-by-sa). Beraz, erreproduzitu, banatu, jendaurrean komunikatu, eraldatu daiteke, beti ere iturria aipatuz eta egiletza aitortuz, eta baldintza horien pean partekatzeko. Webgunean agertzen den edozein edukiaren izen komertzialak, markak eta zeinu bereizgarriak beraien jabeenak dira, eta legez babestuta daude.\nWebgune honetan agertzen diren loturak (linkak) soilik informazio xedetarako eskaintzen dira, eta ez dira ez iradokizunak, ez gonbidapenak, ez gomendioak beraietara joateko. ETA KITTO EUSKARA ELKARTEAK ez du bermatzen lotura hauen bitartez bisita daitezkeen leku horien erabilgarritasun teknikoa, egiazkotasuna, baliozkotasuna edo legezkotasuna.\nDatuen konfideltzialtasuna eta babesa:\nAbenduaren 13ko Datu Pertsonalen Babeserako 15/1999 Lege Organikoan xedatutakoarekin bat, ETA KITTO EUSKARA ELKARTEAk ohartematen dio erabiltzaileari datu pertsonalen fitxategi automatizatu bat dagoela ETA KITTO EUSKARA ELKARTEAk sortua eta berak erabiltzeko, bere ardurapekoa, xede dituena erabiltzailearekin harremana mantentzea eta kudeatzea eta informazio egitekoak. Baldintza orokor hauek onartzerakoan ETA KITTO EUSKARA ELKARTEAk erabiltzailearen datu batzuk bildu behar ditu zerbitzua emateko ezinbestekoak direnak.\nFitxategien erregistroa eta formularioak:\nWebgune honetako formularioetan eskatzen diren datu pertsonalak ez badira ematen edo datuak babesteko politika hau ez bada onartzen, ezin da erregistratu edo datu pertsonalak eskatzen diren sustapenetan parte hartu. Abenduaren 13ko Datu Pertsonalen Babeserako Lege Organokoaren 15/1999 xedatutakoarekin bat, adierazten dizugu erabiltzaile moduan erregistratzetik jasotako datu pertsonalak ETA KITTO EUSKARA ELKARTEA- IFK: G20416152; Urkizu Pasealekua 11, solairuartea (Eibar) jabe duen fitxategi batean biltegiratuko direla, legez eskatzen diren segurtasun neurriak aplikatuta.\nDatuen zehaztasuna eta egiazkotasuna:\nErabiltzailea da ematen dituen datuen zehaztasunen eta egiazkotasunaren arduradun bakarra, ETA KITTO EUSKARA ELKARTEA horretatik etor daiteken edozein erantzukizunetatik libre dago. Erabiltzaileek emandako datu pertsonalen zehaztasuna, indarraldia eta egiazkotasunak bermatzen dituzte eta datu horiengandik eratorri ahal den erantzukizuna bere egiten dute, kasu guztietan, eta behar bezala gaurkotuta mantentzeko konpromisoa hartzen dute. Erabiltzaileak onartu egiten du erregistro edo bazkidetza formularioan informazio osoa eta zuzena ematea. ETA KITTO EUSKARA ELKARTEAk ez du bere gain hartzen berak egin ez dituen informazioen edo beste iturri bat jatorri duten egiazkotasunaz, beraz ez du ardurarik hartzen informazio horren erabileratik etor daitekeen edozein kalteen gainean. ETA KITTO EUSKARA ELKARTEA k beretzat gordetzen du bere webguneetan jasota dagoen informazioa eguneratzeko, aldatzeko edo ezabatzeko eskubidea, eta ahal du informaziorako sarbidea mugatu edo eragotzi. ETA KITTO EUSKARA ELKARTEAk ez du erantzukizunik ETA KITTO EUSKARA ELKARTEtik kanpoko iturriek emandako informazioaren ondorioz erator daitezken oker, akats edo ez egitetatik eragin daitezken kalte edo galerengatik.


Gurera mizpirak ekartzen du itulan udazkena. Egoskor samarra da mizpiraren fruitua, Mespilus germanica. Ez du lurreratu nahi izaten mizpirondoak hostoak erantzi arte. Orduan bakarrak dira arbolaren adarjean, zeru urdinduen argi kontran deigarri. Mizpira koxkorra nabarmentzen saiatzen bada ere ez dira, ez, berehalakoan, eskinosoa eta zozoa berari mokoka hasiko. Zer da mikatza erabat heldu gabeko mizpira! Heldutasuna muturrera eraman eta usteldu gabe umotzeko bi entzima hartzigarri ditu. Hotzaldi batek jotzen badu, entzimak suspertu eta mizpiraren mamia biguntzeko eta gozatzeko bidean jarriko dute. Gain-umotasunak hasia behar du jan ahal izateko. Orduan garatzen du azukre gozoa mamian; sakarosarik ez, baina glukosa eta fruktosa lepo. Sagarrak edo piku lehorrak edo bananak baino azukre gehiago du mizpirak. Orduan bai, orduan hegazti edo gasteropodo, denen gustuko da. Gasteropodo, bai, izan ere haizeteren batek adar harrotik jaulki eta lurrerarazten baditu, bare eta barraskiloek zuzen asko hartuko dute ustel punttua dutenenganako herrestabidea. Berde direnak geroxeagorako geratuko dira. Horiek jan ez ditzaten, etxeratu badituzu, fruituak lehor eta zakar, ez zikoizteko hotzaldi bat eman. Egun bat edo bi izozkailura, gero bertan gozo.\nGu ere animalia izan eta sena erabat alferrik galdu gabea... Eta mizpirak gain-umotasunean ahosabaia betetzen. Jende gehienak, ordea, ez du mizpira ezagutzen, eta “ustelgintzaren” laudorioak entzunda, batek baino gehiagok goragalearen imintzioa egin izan dit. Ipularreko fruitua da mizpira, baztertua dugu. Mizpira aipatu eta jendeari erabat desberdina den beste fruitu bat datorkio burura, mizpira japoniarra deitzen dena, Eriobotrya japonica. Saltokietan ikusten dutena... Baina hori beste sagardotegiko upela da.


'Gure Txokoa' ekimena - Tolosaldea - Tolosaldeko ataria\n'Gure Txokoa' ekimena\nTolosaldeko Ataria 2020-08-01 10:00\nTOLOSALDEKO ATARIA-k sortu duen ekimena da hau, kulturari eta kulturgileei bultzada emateko sortutakoa.\nOsasun krisiak gogor jo du eta oraindik ere asko falta da suspertzeko. Aurtengo uda berezia izango da oso, eta berezitasun hori, halabeharrez, kulturgileek jasango dute gehien. Herri eta auzoetako festarik ez da egingo eta hortaz, kultur ekitaldiak nabarmen jaitsiko dira. Beraientzat garai oso zailak datoz eta hori kontuan izanik, plazaratzeko beste modu bat ematea erabaki dugu TOLOSALDEKO ATARIA-n.\nHori da GURE TXOKOA ekimena, kulturari eta kulturgileei bultzada emateko sortutako ekimena. Eskualdeko kulturgileen tartea izango da eta abuztuan bideo ezberdinak zabalduko ditugu, 10:00etan, ataria.eus-en eta bere sare sozialetan.\nBeraien abestiak, bideoklipak, bertsoak eta abarrek lekua izango dute gure txoko honetan. Herri eta auzoetan izango ez dugun hori gurean izatea da asmoa eta abuztuan ere kutlturaz gozatzeko leiho bat izatea.


Bertso eskolen Bertso Eguna — Bertsozale Elkartea\nBarañainen ospatu da aurtengo Bertso Eguna eta bat egin du Bertso Eskolen Egunak ere. Goizetik hasi da eguneko plana eta oraindik luzatuko da...\nBertsolaritzak eta haren baitan gauzatzen diren ekintzek asko zor diete bertso eskolei; Bertso Egunetan ere haien lan eta borondatea ezinbestekoa izaten da ekintzak aurrera ateratzeko. Aurtengoa, ordea, inoiz baino gehiago izan da beraien Bertso Eguna: 2019an bat egin dute Bertso Eskolen Egunak eta Bertso Egunak Barañainen eta, hala, bertso eskolak izan ditu gai arratsaldeko emanaldiak.\nEdurne Azkarate aurkezleak gidatuta aritu dira, bertso eskola irudikatuz, erratzari bertsotan Beñat Gaztelumendi, Julio Soto, Maddalen Arzallus, Maialen Lujanbio eta Xabat Galletebeitia.\nIKUSI ARGAZKIAK, HEMEN\nBaina goizetik hasi dira ekintzak. 11:00etan, Andoni Egañak, Xabi Zabalak eta Alberto de Abajok Enkarguz emanaldia estreinau dute Lanku Kultur Zerbitzuen eskutik. Kantu bat sortzeko prozesua erakutsi diote publikoari, horretarako musikaren, metrikaren eta hitzen inguruko eskola bikaina emanez. Alaitz ikastetxearen ereserkia landu du hirukoteak, ikastetxeko gurasoen, haurren eta herritarren parte hartzearekin. Jarraian, poteoan ibili gara herriko lau tabernatan: Aitor Servier, Alaia Martin, Andoni Egaña, Arrate Illaro, Eli Pagola, Gorka Pagonabarraga, Mikel Lasarte, Miren Artetxe, Saioa Alkaiza, Sarai Robles, Unai Iturriaga eta Xabi Igoa .\nIparra-hegoa ekimenak prestatutako otordua eskaini zaie 235 bazkaltiarrei, eta, handik, arratsaldeko emanaldira: 460 lagun elkartu dira oholtza gainean irudikatu den bertso eskolako bost kideen emanaldia jarraitzeko.\nOinutsik, Hezurbeltzak eta Kasu taldeek kontzertua eskainiko dute 21:30etik aurrera, Barañaingo udaletxearen aurrean atondutako karpan. Beraz, oraindik festak badu jarraipenik...\nBertsozale Elkarteak Barañaingo bertso eskolarekin eta Barañaingo Udalarekin antolatu ditu batera egin diren 2019ko Bertso Eguna eta Bertso Eskolen Eguna; mila esker antolaketan parte hartu duten beste hainbat bertsozaleri ere.\nNafarroako Bertsolari Txapelketa aurkeztu da\nHitzordua baliatuz, Nafarroako Bertsozale Elkarteak urteroko batzarra egin du goizean. Ondotik, Nafarroako Bertsolari Txapelketa aurkeztu da: otsailaren 9an hasiko da.\nBertso eskola irudikatu dute arratsaldeko emanaldian. Iturria: XDZ


Badok | “Inon ezin enkajatu, trauma izan dut sentsazio hori”\nMaite Larburuk hitz eta doinuez beteriko maleta dakar disko berrian. (Nagore Legarreta)\nEgin ahala joan naiz ikasten, eta hori izan da gogorrena, ez zegoela beste inor. Gutxienez bi bagina, bata ari dela besteak entzun eta gida zaitzake. Baina bakarrik zaudenean… zuk jo eta zuk epaitu, gogoratu nola zen, instrumentuak aldatu, afinazioak, orain klasikoa eta gero elektrikoa, kantatu eta ahots ezberdinak sartu… Indartsu hasten nintzen, astelehena, asteartea… eta ostiralerako xisko eginda nengoen. Bukatu dut eta ez da gutxi!\nETIKETAK:Aida TorresBeñat IturriozBerri TxarrakCarlos TaroncherGaztelupeko HotsakHarkaitz CanoIgelaren BandaMaite LarburuMorauNeighbor


Estropezuka – A trompicones – AIRE galería\nEstropezuka – A trompicones\nBakarkako erakusteta: Jesús (Txus) Meléndez\n“Estropezuka-A trompicones” hori izan da aukeratutako izenburua Aire galerian ipiniko ditudan lanak izendatzeko. Dozena bat koadro eta hiru marrazki. Lanetatik zaharrenak 1989koak dira eta berrienak aurtengoak.\nErakusketa, alde batetik Fito Ramírez-Escudero arduradunaren gonbitea da. Eta baita ere, inoiz norbaitek egin didan hurrengo galderaren erantzuna: eta zuk pintatzen al duzu?\nHorretarako, 1989tik gaur egun arte, biltegian ditudan ikusi gabeko hainbat lan aukeratu dut eta urteetan zehar egindako ibilibidearen laburpena osatu nahi izan dut. Kanpoan geratu dira, noizbait erakutsitakoak ez ezik, izaeragatik proposatatutako ibilbidearekin bat ez datozenak ere.\nLanok, hurbil daitekeen edonori, saiatutako ibilbideen berri emango diezaiokete. Bidea, beharbada koherentzia gabekoa da, baina hori da, besterik ez. Saltoka, aurrera egin baino, estropezuka ibili. Aurrera ala atzera jotzen dudan jakin gabe.\nErakusketa 1989ko koadrotxo batekin hasten da eta erakusketan ikus daitekeen pintatutako azkena, 1989. Urteko koadro horren “errepikapena” ei da.\nNeure buruari buruz: 1964an, Bilbon jaioa. UPV/EHUko Arte Ederren fakultateko ikaslea eta 1989. urtetik hona, bertoko irakaslea ere banaiz.\n1986an taldeko erakuketetan parte hartzen hasi nintzen. Banakakoak ere egin ditut (azkena Bilboko Imatra espazioan 2009an). Gehienak Euskal Herrian. Azken hamar urteotan ez dut erakusketa askorik egin, azkena, Aire galerian antolatutako taldeko erakusketa batetan, koadro pare batekin parte hartu nuen.\nHorrez gain, noiz edo noiz Euskaldunon Egunkarian, Argian, Garan eta Berrian Artearen gaineko kronikak idatzi ditut.\nAzkenan, zenbait lagunaren erakusketetarako sarrerak eta oharrak idatzi ditut (Xabier Agirre, JR Amondarain, Luis Candaudap eta Usoa Fulladoenrentzat hain zuen ere).


Hilotza Mantxako kanalean, migrante bat Panteoian | atzerria | GAUR8 - mila leiho zabalik\n2021 ABEN. 04\nHilotza Mantxako kanalean, migrante bat Panteoian\nGizatasunaren apologia soilak nekez estal dezake pertsona migranteen ibilbidea oztopatzeko europar agintariek garatu duten politikak utzitako orbana\nUr nahasiak izanen dira ezinbestean ondoko hilabeteetan frantses Estatuan. Presidentetzarako hauteskundeetarako bost hilabete eskas falta direnean, lehiakide guztien izenak ez ezagututa ere, eztabaidaren ardatz ilunak dagoeneko mahai gainean daude. Aste honetan bertan ezustekorik gabe azkeneko hilabeteetan eztabaida politika lokaztu duen eskuin-muturreko predikatzaile ikonoklastak bere hautagaitza ofiziala egin du. Aldez aurretik egutegian finkaturik zuen data horretara, ordea, espero baino egoera zaurgarriagoan heldu da Eric Zemmour. Marra gorri gehienak zapaldu ostean, Bataclanetik Marseillara, amildegiari gertutik begiratu dio lehen aldiz telebista platoetatik etengabe hauspotu duten pertsonaiak. Hala, ubelduraren bat edo beste jaso du barneak astintzeko dohaina duen hizlariak, iritzi inkestetan estropezu eginez. Horregatik, marketinetik harago, Paris inguruetan biharko antolaturiko ekitaldiak bestelako zentzua hartu du. Neurri batean, apoteosia irudikatzeko asmaturiko mitina gainbehera egiteko beldur soilak eragin dezakeen uxaldia saihesteko ekimen bilakatu da. Ur bizietan sartuta dagoen kanpainaurrearekin jarraituz, eskuin klasikoak zer jokalarirekin lehiatuko den soilik ez zer joko eginen duen behar du, gaur bertan, hautatu. Duda-mudatan ibili den eremu politikoak zirt edo zart egin eta biharamunean hautagai bezala lehenengo meza ospatuko du, hain zuzen, Zemmourrek.\nBaten batek zalantza bazuen, eskuinaren eremuan zalaparta sortzea lehentasun du polemistak kosta ahala kosta iparrorratza zorabioan duen hautesleria kontserbadore netoak bere alde egin dezan premia baitu. Izan ere, zarata neurgailuak sabaia jo ondoren sinesgarritasuna eraikitzeko abagune berria markatu behar zuen «gertaera», bat-batean, zertxobait desitxuratu da.\nLanbroaz, beraz lanjeraz, beteriko kanalaren itxura hartu du eguzkiak goiena jo behar zuen mitinak.\nMantxako itsasartean izandako gertakari lazgarriak antibalioen gaineko eztabaidaren antzukeria biluztu du. Ahoberoak mututu egin dira, une batez, ur hotzetatik heldutako garrasia hain da dardaragarria.\n27 bat migrante hil ziren beren txalupak hondoa jo ondoren demokrazia liberalen iruditegian odolez ordaindutako askatasunaren ikur den Britainia Handiaren eta frantses Estatuaren arteko itsas pasabidean. Hilabete luzetan migrazioaren gaineko gezurren biltegia leporaino betetzen lagundu duten iritzi emaileak bat-batean isildu egin dira, hamarkada luzetan Calaisen etengabe pizturik atxiki duten su txikia infernua bilakatuko ote den beldur.\nOrdurako, gizatasunaren apologia soilak nekez estal dezake migrazioaren ibilbideak nola edo hala oztopatzeko itxurakeria handiz europar agintariek jorratutako politika. Horregatik, britainiar lehen ministro Boris Johnsonek emandako erantzun bihozgabea ezin da Emmanuel Macronen erantzukizun faltaren mozorro bilakatu. Agerikoa baita Mantxako kanalean inork salbatu nahi ez zituen migranteak hil zirela. Nahiz eta egun gutxitara Josephine Baker estatubatuar etorkinari sor zitzaion tokia egin Panteoian, Parisen. Arrazakeriaren aurkako borrokalaria, Erresistentziaren laguntzailea, artista, beltza, emaztea. Apropiazio politikorako joerak sortzen duen nekea aitorturik, mito baino gehiago, helduleku izan dadila. •


Bada garaia Txinaren eragina Letonian eztabaidatzen hasi ginela - EBko kazetaria\nDuela hilabete 6\nMartxoaren 25, 2021\nJoan den astean, Tarmo Kõuts Tallin Unibertsitate Teknikoko itsas zientzialari eta ikerlariak espainiar zigorra ezarri zioten Txinako inteligentzia zerbitzu batengatik espioitza egiteagatik. Estoniako eta NATOko informazio sailkatua eskuratzeko aukera izan zuen denbora luzez, eta azken hiru urteetan 17,000 euro jaso zituen informazio hori Txinari emateagatik, idazten du Juris Paiders NRAko kazetariak.\nGaldetzen badidazu, diru kantagarria da zure aberria traizionatzea eta sakeen atzean amaitzea. Aldi berean, ziur nago gure herrikideak prest egongo liratekeela gure herrialdea bikoitza gurutzatzeko prezio are baxuagoan.\nKõuts emakumezko batek ere lagundu zuen, lehen golf jokalari ezaguna eta aholkularitza enpresako jabea. Azken urteetan bidaia dezente egin zuen, Txinara barne. Litekeena da Hong Kongera egindako bidaietako batean kontratatu izana Txinako inteligentziako funtzionarioek.\nKontuan izan behar da Txinara egindako bidaiak direla letoniarrek Txinako inteligentzia zerbitzuetan lan egiteko kontratatzeko modurik ohikoena. Normalean, mendebaldeko bidaiari naifak biltzeko erabiltzen diren sobietar chekistek erabiltzen duten eredu berdinaren arabera egiten da - bertako Pekingo enbaxadak arretaz hautatzen ditu "turista" potentzialak eta "gaizki ulertua" eta Zeruko Inperio exotikora bidaia egiteko aukera eskaintzen die. “Turista” horiei gehienetan nazioarteko gertaera, foro edo konferentzia batean parte hartzeko eskatzen zaie, non Txinako inteligentzia zerbitzuek mundu osoko eragin eragile egokienak hautatzen dituzten.\nLitekeena da "turista" hauek lanbide jakin bateko kideak izatea - kazetariak, politikariak eta zientzialariak -. Isilpean gordetzeko, Pekinek Txinara bidaia eskain diezaioke ez interesatzen zaionari, baizik eta senideetako bati, ezkontideari, seme-alabei edo gurasoei.\nBeraien herrialdera itzultzean, Txinako enbaxadak "turistei" bidaia eskuzabala leialtasunez itzultzeko eskatu die. Hasieran, sare sozialetako sarrera soil bat izan daiteke Txina argi positiboan irudikatzen duena. Ondoren, agian tokiko hedabide bati egindako elkarrizketa Txinan ikusitako oparotasunaz hitz egiteko. Kasu berezietan, baliteke mesedea itzuli behar izatea zure herrialdea traizionatuta. Azken patua Kõuts zientzialari estoniar inozoak bizi izan zuen.\nHorrela lortzen du Txinak eragin eragile leialak kontratatzea geroago eragiketa eragiketak burutzeko erabil daitezkeenak.\nTokiko kazetariei Txinaren aldeko artikuluak argitaratzea edo Pekinekin lankidetza hedatzen duten blogak eta sare sozialetako orriak mantentzea eskatzen zaie. Zenbait kasutan, propaganda artikuluak enbaxadaren edo berri agentziaren laguntzarekin prestatzen dira Xinhua, eta kontratatutako kazetariak egin behar duen guztia txinatarrei bere izena eta estatusa "ematea" da. Irakurle zorrotzenak dagoeneko ohartuko dira Txinaren aldeko artikuluak agertu direla Neatkarīgā Rīta Avīze diena, eta noizean behin Kremlinen aldeko hedabide batzuetan ere bai.\nKontratatutako politikariek ere leialtasuna frogatu behar dute. Normalean, Pekini mesede egiten dioten gaiei buruzko botoa eman ohi da edo, batzuetan, gobernu aretoetan gertatzen ari diren etxeko prozesuen eta azpijokoen berri emanez. Politika jarraitzen duzuenok badakizue azken urteetan alderdi desberdinetako hainbat letoniar politikarik Txina bisitatu dutela, gero Txinarekin lankidetza hedatzeko, aurrerapenak eta bertan ikusi zuten ordena nabarmena goraipatuz.\nEz dut izenik izendatuko, baina ordezkatzen dituzten alderdien artean ohiko susmagarriak daude, hau da, Concord, Berdeen eta Nekazarien Batasuna eta Letoniako Errusiako Batasuna, baita Aliantza Nazional sasi-abertzalea ere. Pertsonalki ikusi dut nazio balioen predikatzaile horien artean badirela Txina bikainera egindako "bidaiaren" ondoren komunismoak Europako balio "liberalen" gainetik duen komunismoa goraipatzeko prest dauden pertsonak ere.\nEta, azkenik, epe luzerako Txinako inteligentzia zerbitzuekin lankidetza eskaintzen zaie zientzialariei, eta horrek informazio sentikorra partekatzea suposatzen du normalean. "Espioitza zientifikoa" deitzen zaio horri.\nKõuts kasua Estonian lehendabiziko mota da, eta agian Baltikoko estatu guztietan ere, pertsona bat Moskurako ez baina Pekinera zelatatzen harrapatu dutenean. Beharbada, hau da, ezinbestean etorriko diren askoren artean Txinaren eragina duen Baltikoko goi mailako lehen kasua.\nDagoeneko badut hautagaia Kõutsen antzeko patuari aurre egiteko - pertsonaren izena agerian jarri ordez, esango dut geografiaren ezagutza bikainak ez duela bermatzen pertsona batek iparrorratz moral ona izatea.\nTxinak Hong Kong-erako hauteskunde astindua zabaltzen du eta leialtasuna eskatzen du\nFrantziak Txinako mandataria deitzen du irain "onartezinak" direla eta\nErrusian42 mins ago


Markotegi productions: arrebak abestu, anaiak bideoklipa. Noticias de Navarra\nMarkotegi productions: arrebak abestu, anaiak bideoklipa\nIzaro markotegi abeslaria da eta bere anaiari, oierri, bideoak grabatzea gustatzen zaio. lau bideoklip egin dituzte\nErreportajea eta argazkia Asier Zaldua - Martes, 3 de Abril de 2018 - Actualizado a las 06:02h\nOier eta Izaro Markotegi anai-arrebak. (Asier Zaldua.)\nGizartea asko aldatu da azken hamarkadetan. Eta aldaketa horren erakusgarri nagusia gazteak dira. Izan ere, beraiek dira berrikuntzetara hobeto egokitzen direnak eta, beraz, berrikuntzen bultzatzaile nagusiak. Garai batean anaia-arrebek pastelak egiten zituzten edo kilker bila joaten ziren. Egun, teknologia berriekin lotutako hamaika gauza ere egiten dituzte. Legazpiko Markotegi anai-arrebek, adibidez, bideoklipak egiten dituzte. Izarok abestu egiten du eta Oier irudiez arduratzen da. Beraien bideoak YouTuben ikus daitezke.\nIzaro Markotegik 19 urte ditu. Batxilergo Humanistikoa egin zuen Urola Garaiko lanbide eskolan eta Gizarte Integrazioa ikasten ari da. Bazterketa egoeran dagoen jendeari lagundu nahi dio. Musika ikasketak ere baditu. Behelaino eta Segan taldeetan abesten du. Segan Egan talde mitikoaren jarraipena da. Bi musika talde hauek euskal taldeen abesti ezagunak jotzen dituzte, batez ere.\nOierrek, berriz, 15 urte ditu. DBH4 ikasten ari da eta irudi mundua asko gustatzen zaio. Ikasi duen guztia bere kabuz ikasi du. “Interneteko bideoak ikusiz eta probak eginez ikasi dut dakidan guztia”. Ez du ikus-entzunezkoekin lotutako ikasketak egiteko asmorik. “Zaletasun bezala oso ondo dago, baina horretatik bizitzea oso zaila da. Gainera, gustuko duzun zerbait lanbide bihurtzea arriskutsua ere bada. Oraingoz, zaletasun bat besterik ez da”, dio.\nMikel Laboa, La oreja de Van Gogh, Berri Txarrak eta Ken Zazpiren abestiekin bideoklipak egin dituzte\nMutikotan hasi zen bideoak grabatzen. “Youtuben Izarorekin grabatutako bideoak ikus daitezke, baina askoz ere bideo gehiago egin ditut. Beti grabatzen ari naiz. Toki guztietan. Hasieran ni jartzen nin-tzen kameraren aurrean, baina egun lehengusuek ere aktore lana egiten dute. Mugikorrarekin hasi nintzen, baina ondoren Canon markako kamera bat erosi nuen. Kamerek mugikorrek ematen ez dituzten aukerak ematen dituzte”, azaltzen du. Garai batean etxe askotan zeuden bideokamerak, baina telefono mugikorrek ordezkatu egin zituzten. Egun, benetako zaletasuna dutenek bakarrik erosten dituzte kamerak.\nDenbora kontua zen bideoklipak egiten hastea. “Iazko otsailean estudio batera joan nintzen cover ba-tzuk grabatzera (abesti ezagunei bere ahotsa jartzera). Oso argi nuen egunen batean cover batzuk grabatuko nituela, baina ez nekien horiekin zer egin. Hala, Oierrek bideoklipak grabatzea eskaini zidan. Primeran iruditu zitzaidan”. Bere anaiak, arreba estudiora joan zenerako bideoklipak egitea buruan zuela aitortu du.\nLau bideoklipak Dagoeneko lau bideoklip grabatu dituzte: La Oreja de Van Gogh taldearen Inmortal, Mikel Laboaren Izarren hautsa, Ken Zazpiren Ezer ez da betiko eta Berri Txarrak taldearen Bueltatzen. Aurki bosgarrena grabatzen hasiko dira. Sorpresa izatea nahi dute. “Bosgarrena ezberdina izango da. Martxosoagoa. Ez zaigu gustatzen abestia zein izango den iragartzea, ikusmina pizteko”, azaldu du Izarok. “Ezaugarri ezberdineko abestiak tartekatzea gustatzen zaigu: bata lasaia eta hurrengoa kañeroagoa. Aniztasuna atsegin dugu. Bideoklipa YouTuben argitaratu baino lau bat egun lehenago iragartzen dugu”.\nZaletasun honen eskutik, turismoa egiten dute. Bi bideoklip Legazpin grabatu dituzte, baina beste biak kanpoan: Iparralden eta Donostian. Amari eskerrak eman nahi dizkiote, berak egiten baititu taxilari lanak. “Familia guztiak asko laguntzen gaitu. Beraien berotasuna sentitzen dugu eta eskertzekoa da. Pozik daude, gustatzen zaiguna egiten dugulako. Asko dugu hobe-tzeko, baina akatsak eginez ikasten da. Nire ustez, gure bideoak geroz eta hobeak dira”, dio Izarok. Ikusleen erantzunarekin ere oso pozik daude. “Ez genuen espero horrenbeste bisita jasotzea”.\nGustuei dagokienez, Oierri akziozko eta zientzia fikziozko pelikulak eta telesailak gustatzen zaizkio batez ere. Izarok, berriz, euskal musika entzuten du nagusiki.


Xarabea / Eztia botilarako kapsulatzeko makina, Zehaztasun Handiko Autofiltza Makina - Vialliquidfillingmachine.com\nXilarra / Eztia botilarako estalkia egiteko makina, Zehaztasun Handiko Auto Kaputatzeko Makina\nIngelesa eta txinera\nNP-YG4 PET botila automatikoa Esne-zukua Ura betetzeko makina / Likidoak betetzeko eta estaltzeko makina\n1. Hainbat formako edukiontzi egokia (biribila, laua, obala eta abar) egokia da.\n2. Plunger mota neurtzeko ponpa betetzailea onartzen du, doitasun handiko.\n3. PLC kontrol sistema, kolorearen ukipen pantaila.\n4. Betetze tobera zurrupatzeko funtzioarekin hornitu zen, ez jaitsierarik.\n5. Botilen sentsorearekin, makinak ez du botilarik betetzearen funtzioa.\n6. Makina osoa 304 altzairu herdoilgaitzez egina.\n7. GMP araua betetzea.\n8. Botilen hornitzailearekin, etiketagailuarekin, inprimagailuarekin eta abarrekin konektatu daiteke.\nModel NP-YG4 PET botilako esne automatikoa esne-zukua urez betetzeko makina / betetze likidoa eta estalkia\nFitxategi buruaren zenbakia 4/6/8/12\nBetetze-bolumena 100-1000 ml (pertsonaliza daiteke)\nBetetze abiadura 10-40 botila / min (4 toberarako)\nKalte-tasa ≥% 98\nPotentzia totala 3,2 KW\nEnergia hornidura 1h, 220V, 50 / 60Hz\nMakinaren tamaina L2000 × W1500 × H1650mm\nPisu garbia 600kg inguru\nSIEMENS koloreko ukipen-pantaila\nKoloreko ukipen-pantaila botila estaltzeko makina produktu erdi likidoak estaltzeko Produktuaren deskribapen xehatua Mota: Betetzeko makina Aplikazioa: Elikadura, Eztia betetzeko eta estaltzeko makina Kalifikazio automatikoa: Dimentsio automatikoa (L*W*H): 2500x1500x1800mm Hizkuntza: Ingelesa/Txinar Erabilpen panela: Koloretako ukipen-pantaila Argi handia: estaldura makina [...]


Hizlaria: Carbonell Josep María\n“Jesusen, Berpiztuaren, aurrez aurre: bost hausnarketa gure kristau izaeraz”\nZer esan nahi du egun hauetan kristau izateak? Pausoz pauso joan nahiz, bizitza osoan zehar, jasotako Grazia begiztatzen eta, kontakizunak alderatuz, Misterioari eta Mistikari uko egingo ez zion eta, bide batez, arrazoiaren aurrean txikituta geldituko ez zen Fede arrazoizko eta arrazoitu bat eraikitzen eta azaltzen.\nPaul Ricoeurek behin baieztatu zuen bezala, niretzat “eutsitako aukeraketa bati esker helbide bihurtzen den zori baten emaitza da fedea”. Nire kristau esperientziaren muina biltzera datozen bost hausnarketak hauek lirateke:\n1.\tKristau izateak, zeruak eta lurrak, bizitza eta unibertsoa, sortu zituen Aita Jainkoagan sinestea esan nahi du. Egiaren oinarri den Jainkoagan.\n2.\tKristau izateak Jainkoaren gizon egite eta Agerkundearen misterioaren barnean sartzea esan nahi du.\n3.\tKristau izateak Jesusengan eta bere berri ematean aurkitzen du bere ibilbidea: Mendiko Sermoian.\n4.\tKristau izatea gurutzearen eta Berpizkundearen esan nahiaren aurrean.\n5.\tKristau izatea Elizan, bi mila urte geroago besterik ez.


ARGAZKI LEHIAKETA - ABKBARAKALDO\nABK BARAKALDO ELKARTEAREN “BARAKALDOKO ARGAZKI LEHIAKETA”\nLAGUNTZEKO MERKATARITZA IZAN NAHI DUT\nBiztanle guztiak parte har dezakete.\nBarakaldoko argazkiak non La Barakaldosaren irudia agertu beharko den.\nLa Barakaldosa Barakaldoko hiria errepresentatzen du. Elkarbizitzari, kolektibitateari, tradizioari, garapena\nsozialari, kulturari, kirolari, zein paisaiari atxikituta dago.\nHelburua hiriarekiko interesa duen argazki lana aurkeztea da. Barakaldoko toki eta momentu adierazgarriak ageriko dira, La Barakaldosaren irudia aurrean izanda.\nHiriaren ezagutza hedatzea, bere paisaia, biztanlegoa eta irudia.\nArgazkien helburua esandako kontzeptuak azaldu beharko dituzte, irudia eta ingurunea bereziki.\n- Nahi duten Argazkilari profesional zein zale guztiak parte hartu ahalko dute. Ez dira onartuko mugikorraren bitartez egindako argazkiak.\n- Argazkilari zaleak parte hartu ahalko dute. Mugikorraz edota kameraren bitartez egindako argazkiak onartuko dira.\nParte-hartzaile bakoitzak argazki bat aurkeztu ahal izango du modalidade bakoitzeko. Argazkia Barakaldon eginda izan beharko da eta La Barakaldosaren irudia agertu beharko da. Ezin izango da argazki bera modalidade bat baino gehiagotan aurkeztu.\n6. BALDINTZA TEKNIKOAK\nTOP MODALITATE: ezin izango dira argazkiak digitalki aldatu. Kameraren doikuntza orokorra onartuko da soilik\nMODALIDADE GENERALean, kameran filtro edota doikuntzak bereziak onartuko dira, baita ordenagailuaren bitartezko aldaketak. Irudiak ezin izango dira digitalki guztiz sortuko. Lanak egilearenak izan beharko dira soilik. Argazkiaren parte guztiak egilearen lana izan behar dira eta honek lanaren inguruko egile-eskubideak izango\nArgazkiak JPG formatuan aurkeztu beharko dira. Neurrei dagokionez, 4000 pixel alde nagusitik eta 254pp.\nGehienezko edukiera 5 Mb izango da. Ez dira onartuko egilea identifikatzen duten sinadura edo ur-markarik. Ezta lana inguratuko duen edonolako markorik ere. Dokumentuak eta lanak izen bera izango dute.\nArgazkiak ABK Barakaldoko Elkarteko web orrian egongo den formulario batean aurkeztu beharko da.\n(www.abkbarakaldo.com). Bertan, hurrengo datuak jarri beharko dira:\nArgazkiaren modalitatea edo kategoria.\nArgazkiaren artxibo digitala.\nAdin-gabekoen kasuan, eta Datuak Babesten duen Legearen arabera, aita, ama edo tutorearen baimena erantsi\nEpai mahaia 3 pertsonek osatuko dute. Hauek lehiaketaren betekizunak hobeto betetzen dituzten argazkiak aukeratuko dituzte\nAurkezten diren argazkiak gaur egungoak izan beharko dira. Edukieraren arabera, argazkiaren kalitatearen arabera, originaltasuna, zailtasuna eta irudiaren mezuaren arabera balioeztatuko dira batez ere.\nLehiaketatik kanpo geratuko dira hurrengoak: Oinarriak betetzen ez dituzten lanak, edukiaz zein itxuraz.\nBarakaldotik kanpoko elementuak erakusten dituzten argazkiak. Faunari, florari zein pertsonei edonolako kaltea\negin zaiola erakusten duten argazkiak. Elkarteak eskubidea izango du lehiaketa hutsik uzteko, edota oinarri hauetako edozein puntu premien arabera aldatzeko, bai eta deialdi honetan jaso ez den edozein alderdi ebazteko ere, eta bere erabakiak onartu egin beharko dira.\nLehiaketan izena emateko epea 2021ko maiatzaren 10ean hasiko da eta maiatzaren 30ean amaitukoa da, 24:00\nordutan. Lehiaketan izena ematen duten lehenengo 100 parte hartzaileei gona-aurreko emango zaie.\nLehiaketan parte hartzeak argazkia ustiatzeko eskubidea ABK Barakaldori lagatzea ekarriko du, argazkiak argitaratzeko, formatua aldatzeko dibulgazio helburuarekin. Hay egiterakoan egilearen izena jaso beharko da.\nABK Barakaldo Elkarteak ez du arduraik izango epetik kanpo jasotzen diren lanekin, osatu gabeko informazioa edota okerreko helbideren batera bidaltzen diren argazkiekin.\nAntolakuntzak argazkiak argitaratzeko eskubidea izango du.\n1. Saria: 2022ko egutegia, irabazle plaka,bi pertsonentzako bazkaria eta 200€ko txartela*.\n2. Saria: 2022ko egutegia, bi pertsonentzako gosaria eta 100€ko txartela*.\n3. Saria: 2020ko egutegia, La Barakaldosako kamiseta eta 50,00€ko txartela*.\n4., 5. eta 6. sariak: egutegia.\n1 Saria: 2022ko egutegia, irabazle plaka, bi pertsonentzako bazkaria eta 50€.\n2 Saria: 2022ko egutegia, bi pertsonentzako gosaria eta 20€.\n3. Saria: 2020ko egutegia, La Barakaldosako kamiseta.\n*Txartelak eskudiruaren truke izango da eta ABK-ak emango du banku transferentziaren bidez.\nIrabazleen argazkiekin egutegia egingo da 2022 uretako. Sariak 2021ko ekainaren 17an emango dira.\nEzin izango da sari bat baino gehiago jaso nahiz eta argazki bat baino gehiago aurkeztu.\nSari guztiak atxikipen fiskala izango dute.\nEgileek antolakuntzari lagatuko diote eskubide guztiak argazki saritu eta finalisten difusioa eta argitarapena egiteko, nahiz eta lehiketa hurrengo edizioetan bultzaten laguntzeko. Irabazle eta finalistak komunikazio hedabideetan euren lanen dohainiko erreprodukzioa onartuko dute lehiaketaren emaitzak komunikatzeko, hala ere, egilearen izena agertuko da beti. Euren izenaren argitalpena finalista edo irabazle bezala onartuko dute, baita euren irudiaren jasotzea eta zabalkundea.\nEgileak bere burua lanaren egilea bezala aitortzen du eta eskubide osoz baimenduko du lanen argitalpena eta erakuspena lehiaketaren antolakontzari, baita lehiaketa bultzatuko duten erakundeei.\nJasotzen diren artxiboak, sarituak izan ez direnak , lehiaketa amaitu ondoren ezabatuko dira.\nEdozein gertakariren aurrean, antolakuntzak ebatziko du zer egin.\nLehiaketa honetan parte hartzeak oinarriak goitik behera onartzen direla esan nahi du.\nLehiaketaren datu pertsonalen babespenari dagokionez, identifikazio zein irudi eskubideak tratatu ahal izateko, web orrian dagoen pribatutasun politika bailoko du. Beraz, oinarri haueen onarpenarekin, parte-hartzaileek edota tutoreek, ABK Asociación Barakaldori ematen diote, esklusiboki eta dohainik, mundu guztiarentzako\neta denbora eperik gabe, bitartekoen lagatzea izatekotan, lehiaketan parte hartzeagatik agertu ahal diren irudi eskubideak, parte hartze kudeatu eta hedatu ahal izateko.\nBeraz, aurreko paragrafoan esan den bezala eta helburu horrekin, parte hartzaileak baimentzen ditu erabilpen guztiak, baita komunikazio publikoa edota edozein ustiapena ABK Asociación Barakaldo-ren partetik, hau da,\ngaur egungo ikus entzunezko medioetan eta soporte teknikoetan agertu ahal diren irudiak, baita etorkizunean erabiltzeko, baita edozein erabilerarako. Hemen sartzen da irudiak publikatu, erreproduzitu edo partekatu ahal\nizatea, ABK Asociación Barakaldo-ren plataformetan zein bitartekoen plataformetan, halaber:\nGure sare sozialetan zein bitartekoen sareetan: Facebook, Instagram etabar ABK Asociación Barakaldoren, Barakaldoko Udalaren, edota Bizkaidendak-en kontuetan.\nGarapen Erreglamenduko 15/1999ko Lege organikoan ezarrita dagoen moduan, abenduko 21ean 1720/2007 Dekretu Errealean onartua, lehiaketaren parte hartzaileak adin gabekoak izanez gero, parte hartzeko baimena tutore legalen edo gurasoena izango da. Datuen tratamendua gurasoena eta tutore legalena izango da espresuki. Arrazoi horregatik, bitarteko lana egin beharko dute hauek, eta zenbait datu eskatuko zaie. Nahi izanez gero, datuak atzitu ahal izango dituzte, baita aldatu, baliogabetu eta ezeztatatu ere, legearen\narabera, email bat bidaliz hurrengo helbidera: abkbarakaldo@gmail.com.\nLehiaketaren orrian atzetik agertzen diren eta eskatzen diren datuak derrigorrez bete behar dira parte hartu ahal izateko. Horrela ez bada, pertsona ezingo du parte hartu eta datuak ezabatu egingo dira.\nDatuak betetzeak lehiaketan parte hartzeak eta oinarriak baimentzea batekin dakar.\n- ARGAZKI LEHIAKETARAKO IZENA EMATEKO ORRIA -\nNombre del autor de la foto *\nEn caso de los menores de edad será necesario adjuntar la autorización correspondiente debidamente cumplimentada\nAutorización participación menores de edad *\nModalidad en la que participas *\nTítulo de la foto que presenta al concurso *\nLugar donde se ha realizado la foto *\nFecha de realización de la foto *\nArchivo digital de la foto que presentas al concurso *\nLas fotografías se presentarán en formato JPG con unas medidas de 4000 pixeles en el lado mayor y 254 ppp, y no puede superar los 5 Mb. El nombre del archivo deberá ser el mismo que el título de la obra\nAceptación bases *\nDeclaro que los datos indicados en el presente formulario son verídicos, que el trabajo adjunto es original y creado con el objeto de mi participación en el concurso, así como mi aceptación de las bases del concurso. *\nDoy mi consentimiento para que esta web almacene la información que envío con el objeto de participar en el concurso de fotografía. *\nBarakaldoko establezimendua bazara eta lehiaketa honen hedapenean kolaboratu nahi baduzu, bete honako formularioa. Zurekin harremanetan jarriko gara dagokion materiala emateko.


LGTBI kolektiboa, «babesik gabe» | Gizartea | Berria\nEHGAM kolektiboak deitutako protesta bat, artxiboko argazki batean. JUAN CARLOS RUIZ / FOKU Tamaina handiagoan ikusi\nOihane Puertas Ramirez - Jone Arruabarrena -\nArtega, haserre eta triste. Horrela daude Bilboko eta inguruetako LGTBI kolektiboko kideak, Bizkaiko hiriburuan lau gizon homosexualen hilketen inguruko albisteen berri izan ondoren. Sare sozialetan ere, gero eta gehiago dira instituzioen jarreraz eta kasuari emandako trataera mediatikoaz kexatzen ari direnak. Kolektiboko kideek adierazi dute babesgabe uzten dituztela instituzioek horrelako kasuetan.\nZehazki, El Correo egunkariak eman du Bilboko Alde Zaharrean ikertzen ari diren hilketen berri. Guztiak joan den urteko irailetik urrira bitartean hilda agertutako gizonen kasuak dira; hasieran, guztiak modu naturalean hil zirela pentsatu zuten familiartekoek eta Poliziak. Guztiek erabili zuten gizonezkoekin harremanak edukitzeko Wapo aplikazioa, eta El Correo-ren arabera, aplikazio horien bidez egin zuten kontaktua ustezko hiltzailearekin. Hil ondorengo egunetan dirua desagertu zen gizon horien kontu korronteetatik. Lau kasu ikertzen ari direla jakina da, baina zabaldu da gehiago ere izan daitezkeela.\nAmets Martinez de Heredita Ikuspegi LGTBI+fobiaren aurkako Behatokiko koordinatzailea da, eta azaldu du «kezkaz» begiratzen diotela gertatutakoari. «Eta kezkatzeko arrazoi asko ditugu». Adierazi du harremanetarako beldurra zabaltzen ari dela LGTBI kolektiboan, baina, era berean, ezin dituztela jada «konkistatu» dituzten eremu horiek utzi: «Zishetero arautik kanpo dauden praktikak nolabait demonizatzen ditu sistemak eta jendarteak».\nEneko Ander Romero ere kezkatuta dago «kriminalizazioarekin». Bilboko LGTBI kolektiboko kide da, eta uste du erantzuna oso bestelakoa izango litzatekeela hildakoak homosexualak ez balira: «Gogoan dut duela urte batzuk hilketa bat izan zela Bilbon. Adineko bikote bat hil zuten lapurreta egiteko. Handik egun gutxira, herritar bati lapurtu, eta lurrera botata hil zuten. Kasu horietan, medioek hilabeteak eman zituzten horren inguruan hizketan; instituzioek segituan kaleratu zituzten elkartasun mezuak, eta segurtasun itun berezi bat ere sortu zen. Zergatik ez da orain berdin gertatzen? Lau hildako daude; zortzi ere izan daitezke. Eta inork ez du ezer esaten».\nRomerok argi dauka isiltasun horren arrazoia zein den: «Homosexualentzako app baten bidez ligatzen ari zirela hil dituzte. Eta hori immorala da jendarte honetan, atrebentzia bat». Slut-shaming kontzeptua ere aipatu du; «hau da, praktika sexual batzuk kriminalizatzea, eta mezu hau helaraztea: 'Haiek nahi izan dute hor ibili'». Kasuari emandako trataera mediatiko «morbosoa» ere salatu du: «Atalka eta ordainpean ematen ari dira, biktimenganako inolako begirunerik gabe». El Correo egunkaria ematen ari da kasuoi buruzko informazioa, baina Eusko Jaurlaritzako Segurtasun Sailak ofizialki ez du ezer jakinarazi ikerketaz; esan duten bakarra izan da sekretupean dagoela, eta ezin dela ezer ere esan.\nEra berean, instituzioen jarrerak «babesgabe» sentiarazi dituela ere salatu du Romerok: «Ez dute elkartasun mezurik ere helarazi. Oso larria da ohartzea gure bizitzek ez dutela baliorik instituzioentzat». Azaldu du informazioa ere beharrezkoa dela segurtasuna bermatzeko: «Hiltzaileak ehunka biktima potentzial ditu bere sakelakoan, eta kolektiboko kideok ez dakigu ezer. Informazio gehiago behar dugu».\nRomerok azaldu duenez, Bilbon gisa horretako aplikazioak erabiltzen dituztenak «urduri» daude: «Batzuek jada utzi diote halako zitak izateari, beldur direlako. Baina zer egin behar dute? Beren praktika sexualak aldatu arrisku bat dagoelako?». LGTBI kolektiboari segurtasuna emate aldera, aplikazio horiek erabiltzeko segurtasun gida bat ondu zuen Ikuspegi behatokiak. Martinez de Hereditak azaldu du haren mamia: «Zenbait neurri biltzen ditu. Adibidez, pertsonekin toki neutro batean geratzea, edo norberaren etxean geratuz gero gauza baliotsuak begi bistan ez jartzea. Gomendagarria da konfiantzazko pertsona bati esatea norekin eta non geratu garen, edo bakarrik bizi bagara, beti ez dago zertan esan, esaterako». Hala ere, lasaitasun mezua zabaldu du; esan du gehienetan «esperientzia onak» izaten direla aplikazioetan.


Irailetik aurrera programatutako ekintzak — IMH\nIrailetik aurrera programatutako ekintzak\n2013/07/29 00:00:00 GMT+2\nIrailetik aurrera programatutako ekintzak Oporretik itzultzean enpresa, langile eta langabeentzat abiatuko ditugun jardueren aurrerapena https://www.imh.eus/eu/albisteak/irailetik-aurrera-programatutako-ekintzak https://www.imh.eus/eu/albisteak/irailetik-aurrera-programatutako-ekintzak/@@download/image/13_orokorra_iraileko_ekintzak.jpg\nOporretik itzultzean enpresa, langile eta langabeentzat abiatuko ditugun jardueren aurrerapena\nBigarren sei-hileko ikastaroen programazioa abiatuko da, langile eta langabeentzat.\nProgramazio berriaren inguruko informazioa\nIkastaroen katalogoa jeitsi ezazu\nIrailaren 6an Heziketa Zikloen ikasturte akademiko berria hasiko da\nIMHko heziketa zikloei buruzko informazioa\nDagoeneko harremanetan jar zaitezkete gurekin ikasleak praktiketan hartzeko edo HEZIBI alternantziako ereduan parte hartzeko.\nIngeniaritza Dualeko Unibertsitate Eskolaren promozio berriak irailaren 16an abiatuko ditu eskolak.\nEskolan "PROZESU ETA PRODUKTU BERRIKUNTZAN INGENIARITZA" gradua eskaintzen dugu, txandakako metodologia aplikatuz, non ikasleak bere prestakuntza akademikoa enpresako lanarekin batera uztartzen duen hiru urte eta erdiz.\nHemen enpresa eta ikasleen esperientziak ikus ditzakezu.\nOraindik ere irekia dago epea parte hartu nahi duzuen enpresentzat.\nHurrengo jardunaldia: "Ikasketa Komunitateak"\nIMHren INCRESS-Giza aholkularitza taldeak hainbat enpresa eta erakundeekin egindako lana azalduko du. Lan hauetan, enpresetan ezarritako berrikuntza taldeen eraginkortasunaren balantzea egiteaz gain, ohikoak diren berrikuntza eta hobekuntza taldeetan sor daitezkeen porrotaren aldagaiak murrizten dituzten elementu ezberdinak aurkeztuko dira.


Sestaoko Carranza kaleko etxebizitzen eraispena uztailean amaituko da - Sestao Berri\nMaiatzaren erdialdean, Sestaoko Carranza kaleko 1., 2., 3. eta 4. atariak eraisten hasi ziren, infraetxebizitzak desagerrarazteko eta Ezkerraldeko udalerri honetako alde zaharra biziberritzen jarraitzeko. Eraisten ari diren lau atarietan, 32 etxebizitza zeuden, eta bertako egoiliarrak aldez aurretik birkokatu zituzten Abenduak 25 kaleko etxebizitza sozialetan.\nCarranza kalea eraitsi ondoren geratuko den orubean, Sol parkearen osagaia izango den atsedenlekua atonduko da. Eusko Jaurlaritzako Etxebizitza, Enplegu eta Gizarte Politiketako Sailak egingo du eraispena, eta horretarako aurrekontua 90.000 eurokoa izango da. Aurreikuspenen arabera, obrak uztailaren amaieran bukatuko dira.\n2006. urteaz geroztik, guztira 37 etxebizitza eraitsi dira Sestaoko beheko aldean, hiria bera biziberritu ahal izateko.


Hiri erkidegoaren ahulgunea agerian - Blogberri Blogberri\nAngelu, Miarritze, Bokale eta Bidarteko auzapezek hiri erkidego bakarraz gain beste aukera batzuk aztertzea eskatzeak sortu duen zalapartak agerian uzten du Prefetak egin zuen proposamenaren ahulezia eta maltzurkeria. Prefetak modu itsusian baztertu zuen gehiengoak adostu zuen proposamena, lurralde kolektibitatearena. Horren ordez, beste proposamen batzuk egin zituen, eta zenbait eztabaidaren ondotik, batzuen postura onartu zen, hala nola hiri erkidego bakarraren alde egitea.\nDuela urte bateko istorioak dira. Orduan berean duda batzuk agertu zituzten hainbat lagunek: egitura hori ez zela gobernatzen ahal, eskumenen aldetik ez zituela bermatzen lurralde kolektibitatearenak, ez zitekeela hain erraz makurtu prefetaren eskaintza pozoitura… Eta orain, iragar zitekeen bezala, auzapez batzuek beren dudak agertu dituzte. Hain zuzen, hiri handienetakoei ez zaie bidezkoa iruditzen egitura horren antolaketa, eta gobernaezina dela uste dute. Anitzek ez badute onartu nahi ere, eta auzapez horien kontra oldartu badira ere, erreakzio hori logikoa da.\nJean-Jacques Lasserrek berriki Berria egunkarian erran duena ere kontuan hartzekoa da: “Ez da lurralde elkargotik hurbil. Lurralde elkargoak anitzez botere gehiago du zerga sistema eta eskumenen aldetik. Ez da egia erratea hirialde elkargoan eskumenak automatikoki bilduko direla”. Are gehiago, ez luke departamendua ordezkatuko: “Departamenduak bere eskumenak atxiki ditzan borrokatzen ari naiz. Eta atxikiko ditu. Ez da konkurrentziarik. Departamenduak sozial arloko eskumenak ditu. Herriarteko egiturak ez. Ez du nehoiz lortuko departamenduak daukan zerga sistema”.\nBatera-k dio NOTRe legeak aurreikusten duela 2020rako aldatuko dela gobernatze modua. Eskumenen gaiarekin ere itxaropentsu daude batzuk. Frantzia ezagututa, eta Lasserrek berak aitortzen badu, sinesgarria ote da pentsatzea bilakaera hain positiboa izanen duela egitura horrek?\nAdostasuna bazegoen Lurralde Kolektibitatearekin. Prefetak desadostasunaren hazia erein zuen, egin zituen proposamenekin. Estrategia berri batekin Lurralde Kolektibitatearen alde segitzeko ordez, proposamen horiek onartu dira, eta horrela desadostasuna landare bihurtu da, Ipar Euskal Herriaren ezagupen aukera ttipiena arriskuan ezarriz. Prefetak bere helburua lortu du.\nAzken urtean batzuek kritikatu dute lurralde kolektibitatearen alde “tematzea”, bide hori agortua zela ulertarazi nahiz bezala. Eta beraz, onartu behar zen, eskatzen zena baino anitzez maila apalagoko eta dudako etorkizuna izanen zuen egitura bat. Orain, egitura hori bera arriskuan dagoenean, sekulakoa galduko bagenu bezala erreakzionatu da. Eskaera baten ezetzaren ondotik, eskaera apalagoarekin konformatzeak eragiten du eskaera apalago horren defendatzaile sutsu bihurtzea. Eta gero, proposamen oraino apalagoa baikortzat jotzea?\nBeharbada alderantzizko bidea egin beharko litzateke. Lurralde Kolektibitatearen ezezkoaren aitzinean, indarrak biltzen hasi are proiektu ausartago bati begira: independentziaz mintzatzen hasiz batetik, eta gure erakundeak eraikiz bestetik. Garbi da Frantziatik ukapena baizik ez dela jinen, deblauki izan edo mozorroturik izan. Eta prefetaren prosamenari bidea irekitzea gure zapalkuntzan sakontzea da, gure herriaren etorkizuna Frantziako estatuak zedarritzen dituen aukeretara mugatzea. Hesi horietatik ez daiteke askatasunik etor. Zergatik ez hasi Euskal Herriaren independentziaren proiektuaz gogoetatzen, Ipar Euskal Herritik ere, eta Ipar Euskal Herriko herritarrei euskal estatua irudikarazten?\nPrevious Entry: Independentzia eta ongizatea\nNext Entry: Frankismoaren jarraipena\nPosted in Enbata, Ipar Euskal Herria\nPrevious Entry Independentzia eta ongizatea\nNext Entry Frankismoaren jarraipena


Robert-Espagne - Wikipedia, entziklopedia askea.\nLuc FLEURANT (2014-2020)\n48° 44′ 38″ N, 5° 01′ 56″ E / 48.743888888889°N,5.0322222222222°E / 48.743888888889; 5.0322222222222Koordenatuak: 48° 44′ 38″ N, 5° 01′ 56″ E / 48.743888888889°N,5.0322222222222°E / 48.743888888889; 5.0322222222222\nTrois-Fontaines-l'Abbaye, Beurey-sur-Saulx, Lisle-en-Rigault eta Trémont-sur-Saulx\nRobert-Espagne Frantziako udalerria da, Meuse departamenduan dagoena, Grand Est eskualdean. 2013an 821 biztanle zituen.\n2007an Robert-Espagne udalerrian erroldatutako biztanleak 821 ziren. Familiak 337 ziren, horien artean 87 pertsona bakarrekoak ziren (28 bakarrik bizi ziren gizonak eta 59 bakarrik bizi ziren emakumeak), 111 seme-alabarik gabeko familiak ziren, 127 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 375 etxebizitza zeuden, 336 familiaren etxebizitza nagusia ziren, 11 bigarren erresidentzia ziren eta 28 hutsik zeuden. 326 etxeak ziren eta 47 apartamentuak ziren. 336 etxebizitza nagusietatik 232 bere jabearen bizilekua ziren, 102 alokairuan okupaturik zeuden eta 2 doan lagata zeuden; 1ek gela bat zuen, 7 etxek bi zituzten, 49 etxek hiru zituzten, 95 etxek lau zituzten eta 184 etxek bost zituzten. 236 etxek euren parking plaza propioa zuten azpian. 134 etxetan ibilgailu bat zegoen eta 160 etxetan bat baino gehiago zituzten.\nRobert-Espagne udalerriko biztanleria-piramidea 2009an .\n2007an lan egiteko adina zuten pertsonak 530 ziren, horien artean 379 aktiboak ziren eta 151 inaktiboak ziren. 379 pertsona aktiboetatik 337 lanean zeuden (188 gizon eta 149 emakume) eta 43 langabezian zeuden (19 gizon eta 24 emakume). 151 pertsona inaktiboetatik 51 erretiraturik zeuden, 44 ikasten zeuden eta 56 "bestelako inaktibo" gisa sailkaturik zeuden.\n2009an Robert-Espagne udalerrian 332 unitate fiskal zeuden, 823,5 pertsonek osaturik. Pertsona bakoitzeko diru-sarrera fiskalaren mediana urteko 16.698 euro zen.\n2007an zeuden 33 komertzioetatik, 4 erauzte enpresak ziren, 1 bestelako produktu industrialen fabrikazioko enpresa zen, 2 eraikuntza enpresak ziren, 12 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 1 higiezinen enpresa zen, 5 zerbitzu enpresak ziren, 3 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 6 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 1 ibilgailuen alokairu bulegoa, 1 zurgina eta 2 ile apaindegiak.\n2000. urtean Robert-Espagne udalerrian 8 nekazaritza-ustiategi zeuden, 456 hektarea erabiltzen.\nBeurey-sur-Saulx (1,3 km)\nTrémont-sur-Saulx (1,7 km)\nCouvonges (3,3 km)\nLisle-en-Rigault (3,4 km)\nVille-sur-Saulx (4,3 km)\nMognéville (4,5 km)\nSaudrupt (5,7 km)\nBrillon-en-Barrois (5,9 km)\nWikimedia Commonsen badira fitxategi gehiago, gai hau dutenak: Robert-Espagne\nOrriaren azken aldaketa: 23 urtarrila 2018, 20:58.


Rontegi Eskola: February 2014\nINAUTERIAK GURE ESKOLAN\nDatorren ostiralean ospatuko ditugu inauteriak gure eskolan.Dena dago martxan...mozorroak,entseguak,hormairudiak...orain eguraldi ona behar dugu prestatu den guztia ongi ateratzeko.Hemen dituzue bi bideo labur-laburrak,bata aurtego hormariduan agertzen diren marrazkiekin eta bestea aurreko urteetako hormairudiekin egindakoa.\nEgilea: Rontegi Eskola ordua: 10:54 iruzkinik ez:\nEtiketak: bideoak, hormairudiak, inauteriak 2014, rontegi eskola\nInauteriak bereziki Europan eta Amerikako hiri eta herrietan neguaren bukaera aldera jendeak mozorroturik ospatzen ditugun jaiak dira,desfileak eginez edota besterik gabe jai-giroan murgilduz,kantuz,dantzan eta zarata eginez.Aintzinako paganismoan daude sustraiturik,negua amaitu eta udaberria hasteari loturik.\nEuskal Herrian,inauteriak,inauteak,ihoteak eta aratusteak deitzen zaie jai horiei;lapurdin eta Nafarroan zanpantzarrak eta Gipuzkoan asteartinak baita ere.\nInauterien jaiak mugikorrak dira egutegian.Urte batetik bestera data zehatza aldatu egiten da.Oro har,inauteriak Garizuma abiatzen den aurreko astean hasi eta Garizuma hasierako hausterre-egunaren bezpera arte luzatzen dira.Bestela esanda,Pazko aurreko zazpigarren igandea da inauteri-igandea.\nEuskal Herriko inauteriak (irakurri gehiago)\nEuskal Herriko Inauteriak from Jaime\nBehean agertzen den aurkezpenean ikusi ahal duzue aurreko inauterietan Rontegi Eskolan egindako argazki batzuk.\nINAUTERIAK RONTEGI ESKOLAN\nEgilea: Rontegi Eskola ordua: 10:52 iruzkinik ez:\nEtiketak: euskal herria, inauteriak, rontegi eskola\nAtzo ospatu genuen Agate Deuna eskolan eta eskolatik kanpo.Hemen dituzue argazki eta bideo batzuk.\nEgilea: Rontegi Eskola ordua: 10:02 iruzkinik ez:\nEtiketak: agate deuna, rontegi eskolan, santa ageda


Bergarak herriko kultura kalean erakutsiko du - Bergara - Goiena.eus\nBergarak herriko kultura kalean erakutsiko du\nImanol Gallego 2013-09-18 12:18\nZapatu goizean Bergarak bere kultura aniztasuna erakutsiko du erdiguneko kaleetan. Kultur eragile guztiak bat eginik euren abileziak erakutsiko dituzte. 13:30etatik aurrera Irizar jauregiko lorategietan, eguna borobiltzeko, festa egingo dute.\nBergara kultura eragile ugari dituen herria izan arren, jende guztiak ez ditu guztiak ezagutzen, eta horretarako, sortu dute Kultura Kalean ekimena. Kultura batzordearen barruan adostutako ekimen honekin, "herriko kultura eta ondarea uztartu nahi ditugu" dio Leire Iruin kultura zinegotziak.\nGoizeko 11:00 Bergarako erdigunetik egingo duten bisita gidatu batekin hasiko dute eguna. Herritik zehar egingo duten bira pleno aretoan bukatuko da, eta bertan, Bergarako Orkestra Sinfonikoak sokazko kontzertu labur bat eskainiko du.\nHorren ostean, kultura herritik zehar zabalduko da. Talde gehienak Ariznoa, Munibe eta San Martin plazan egongo diren arren, zeramika eta taila tailerrak aldiz, euren lokaletan erakutsiko dituzte euren lanak. Goizean zehar gainera, Alai taldeak, Orfeoiak eta Aritzeta abesbatzak emanaldi laburrak egingo dituzte erdiguneko hainbat lekutan.\nEguna borobiltzeko, Musiraka dantza taldeak 13:00etan Irizar jauregiko lorategietan dantza emanaldia eskainiko du. Ordu erdi beranduago, gainontzako taldeen laguntzarekin, txorixo eta salda banatuko dute.\nParte hartzaileen informazioa\nJendeak parte hartzaileak hobeto ezagutu ditzan, talde guztien informazioa batzen duen eskuorri batzuk ere banatuko dituzte. Honela, ikuskizunaz gozatzeaz gain, herriko taldeak euren proiektu eta lanak ezagutzera emango dituzte, "jendeak gure taldea ezagutu arren, pertsona berriak erakartzeko aukera ezin hobea izango da zapatukoa" dio Carlos Etxaniz Orfeoiko lehendakariak. Gainontzeko kultura taldeek ere antzerako iritzia dute.\nKultura kalean ekimen honen lehen edizioa zapatuan izango den arren, udalak eta kultura taldeek irauteko jaialdi bat bezala sortu dute.


Txandakako IMH ingeniaritza-eskolaren ikasturte-irekiera — IMH\nTxandakako IMH ingeniaritza-eskolaren ikasturte-irekiera\n2005/10/20 00:00:00 GMT+2\nTxandakako IMH ingeniaritza-eskolaren ikasturte-irekiera Elgoibarko IMH ingeniaritza-eskolako 10. promozioak 2005-2006 ikasturtea hasi zuen urriaren 20an. https://www.imh.eus/eu/albisteak/txandakako-imh-ingeniaritza-eskolaren-ikasturte-irekiera https://www.imh.eus/eu/albisteak/txandakako-imh-ingeniaritza-eskolaren-ikasturte-irekiera/@@download/image/1129805675.jpg\nElgoibarko IMH ingeniaritza-eskolako 10. promozioak 2005-2006 ikasturtea hasi zuen urriaren 20an.\nIMHren Areto Nagusian 10. promozioko ikasleen, horien familiartekoen eta klaustrokideen aurrean eginiko ikasturte-hasierako ekitaldian, Inaki Irazabalbeitiak, Ingeniaritza-eskolako zuzendariak, azpimarratu du txandakako irakaskuntza industriaren beharretara doitutako profesional egokiak prestatzeko bide eraginkorra dela. Era berean, "Gizarteak eta enpresa-ehunak txandakako irakaskuntzaren (ikusi oharra behean) berri izan eta ontzat jo dezaten IMHren ingeniaritza-eskolaren erronketako bat da" erantsi zuen. Txandakako irakaskuntza oso hedatua dago Europako hainbat estatutan, Frantzian esaterako, baina ezezaguna da gure artean.\nIldo beretik, Aingeru Gallastegik, lehen promozioko ikasle ohiak, adierazi du IMHko ingeniaritza-eskolak ikasketa unibertsitarioak egiteko aukera eman ziola, bestela egiterik izango ez zukeena. Bestetik, gaineratu du, ikastean eta aldi berean lanean aritzeak, enpresaren egunerokotasunaren ikuspegi zehatzagoa eman diola eta, horrek, bere lan profesionalerako balio erantsi garrantzitsua izan dela.\nAzkenik, Joxe Mari Ulaziak, Fagor Arrasateko Pertsonen Garapen eta Organizazioko Zuzendariak, IMHko ingeniaritza-eskolak unibertsitate-ikasketak egiteko beste aukera bat eskaintzen diola euskal gizarteari adierazi zuen eta berri oso pozgarria dela 10 promozioa abian hastea. Bere hitzaldian, profesional on baten ezaugarriak zeintzuk diren azaldu ditu eta horien artean etika azpimarratu du balio nagusien artean. "Etika ez da hautazkoa" Joxe Mari Ulaziaren hitzetan.\nOharra Txandakako Irakaskuntza: Unibertsitate mailako txandakako formazioan, ikasleak ikasten duen bitartean enpresan lan egiten du, proiektu pertsonal baten arabera. IMH Ingeniaritzaren formazioak bi beharrei erantzuten die: Goi mailako heziketa ziklo industriala edo baliokidea egin duten ikasle gazteei eta enpresan ardura handigoak lortu ahal izateko goi mailako heziketaren beharra sentitzen duten langileei\nArgazki oina, ezkerretik eskuinera:\nJavier Lopez, Joxe Mari Ulazia, Inaki Irazabalbeitia eta Aingeru Gallastegi.


Wiki - Wikipedia, entziklopedia askea.\nWikia web aplikazio mota bat da, erabiltzaileei lankidetzan, elkarlanean, edukiak gehitzeko, aldatzeko edo ezabatzeko aukera ematen diena. Markaketa lengoaia sinplifikatua edo testu aberastuaren editore bat erabiliz idatzi ohi da testua. Bloga bezala, edukia kudeatzeko sistema bat da; baina wiki batean —blogetan eta halako gainerako sistema gehienetan ez bezala— jabe edo buruzagi zehatzik gabe sortzen da edukia, eta wikiek ez dute egitura inplizitu askorik, baizik eta erabiltzaileen beharren gorabeheran sortuz doa egitura. Izena hawaiierazko wikiwiki adberbiotik dator («laster», «bizkor» esan nahi du) eta [ˈwiki] edo [ˈviki] ahoskatzen da.\nWikien aplikazioa irakaskuntzan erakusten duen adimen mapa.\nTeknologia konplexuena ere erabilita, teknologia ikusezinaren froga da wikia; halaber, Web 2.0 plataforman oinarrituta, web-orri bildumak sortzean zailtasunak saihesteko adibide garbia. Horretarako, erabiltzaileek berek sortu duten marka hizkuntza sinple bat erabiliz zera egin dezakete:\ngai bat erraz garatu,\ngarapen horren ibilbidea gorde,\negin diren edizioak pauso zehatz batera itzuli,\ngaien arteko lotura erraztu,\nia aldi berean argitaratu.\nDena den, definizioan bi termino bereizi behar genituzke: bata, wiki-orria, bilduma baten ale bat dena; bestea, wikia, bilduma bera.\nWard Cunningham, wikiaren asmatzailea.\n3.1 Edizio erraztasuna\n3.2 Estandar bat erabiltzeko joera\n3.3 Web-orriak amaraunean lotzeko aisetasuna\n3.4 Bilaketen sakontasuna\n3.5 Aldaketen kontrola\n8 Zenbait ostatatze zerbitzu\n1994an, Ward Cunninghamek lehen wiki softwarea (WikiWikiWeb) asmatu eta 1995eko martxoaren 25ean Interneteko zerbitzari batean martxan jarri zuen.\n2001ean, Jimmy Walesek eta Larry Sangerrek MediaWiki softwarea sortu zuten. MediaWikik, gero, Wikipedia bera gauzatzea bideratuko zuen.\nWikiak ez daude hizkuntza guztietan berdin garatuta: Wikipediak, esate baterako, ingelesezko bertsioan 5.327,659 sarrera ditu; frantsesezkoan, 1.831.742; gaztelaniazkoan, 1.307.480; eta euskarazkoan, berriz, 369.738 (2021ko urtarrilaren 29eko kontsulta). Datu eguneratuak jakin nahi izanez gero, WikiMedian dituzu, ingelesez.\nWiki plataforma batek web-orriak sortzeko ematen dituen erraztasunen artean honako hauek aipatuko ditugu: interfaze sotila, aise menderatzen dena; erabiltzaileei ematen dien askatasuna; editatu ahala argitaratzeko bat-batekotasuna; edukiak garatzeko abiadura eta erosotasuna; web-orriak eguneratzeko eta eraldatzeko erraztasuna. Hori guztia kontuan harturik, erraz ulertzen da wikien arrakasta.\nBereziki hiru aipa daitezke: lehena, auzolana, nabigatzaile baten bidez, wiki testua erabilita, jakinduria partekatzeko aukera paregabea; bigarrena, irekiera: askotan erregistratu gabe ere wiki-orriak edita daitezke; eta hirugarrena, erabiltzaileenganako konfiantza.\nHiruroi beste ezaugarri batzuk erants dakizkieke: ediziorako erraztasunak, estandar bat erabiltzeko joera, web-orriak amaraunean lotzeko aisetasuna, bilaketen sakontasuna eta aldaketen kontrola.\nZertan datza erraztasuna? Wiki baten web-orri bakoitzeko aldi berean hiru ale sortzean datza:\nIturburu-kodean eratzen dena, gero erabiltzaileak berak edita dezakeena.\nTxantiloia, sortuko diren wiki-orrien eredua dena eta edukien itxuraren aldaketa eskura jarriko duena.\nNabigatzaileak, eskatu ahala, eskaintzen duena.\nWikipedian parte hartu nahi baduzu, hona hemen edizioa errazten duen tutorial txiki bat\nEstandar bat erabiltzeko joeraAldatu\nHasiera batean, WikiWikiWeb sintaxiak estandarraren funtzioa bete zuen; orain, wiki motorren arabera, hainbat aukera daude. Garatuenek, esate baterako, taulak, txantiloiak, irudiak, formula eta elementu elkarreragileak erabiltzea ahalbidetzen dituzte. TikiWikia horren adibide da.\nWeb-orriak amaraunean lotzeko aisetasunaAldatu\nWikiek hipertestuak sortzera bultzatzen dute; hori dela eta, wiki bateko web orri bakoitzean bertan beste webetara bideratzen dituzten hainbat esteka aurki daitezke. Testua goitik behera irakurtzea badaiteke ere, ez da beharrezkoa izaten: loturaren baten gainean klik egitean, norberak bere interesaren arabera komeni zaion irakurketa ibilbidea aukeratuko du. Hori guztia errazteko, lotura-eredu bat erabiltzen da.\nWiki guztiek bilaketa-zerbitzua dute; dena den, bilaketaren sakontasuna wiki bakoitzaren barruko antolaketan datza: datu base garatua du, wikiek bilaketa garatzen dute, web-orrien izenburuetan ez ezik, web-orri horien testuetan zehar ere.\nLehentasuna edizioari ematen zaio. Ikusi dugunez, ezaugarri nagusia irekiera da; horren ondorioz, beharrezkoa izaten da erraztasun hartatik sortzen diren web orrien aldaketak kontrolatzea: hori helburu izanik, web-orri bat sortzen denean, automatikoki aldaketa web-orria sortzen da, nork aldatu duen eta zer aztertzea ahalbidetzen duena. Era horretan, ados ez bagaude, aurreko bertsio batera (ondo zegoen batera, alegia) itzultzea beti eskura daukagu, gaizki dagoena ezabatuz.\nWiki-eredua zein den, edozein erabiltzaileren esku dago zuzentzea; bestela, wiki-sarrera baten aldaketak iragazteko ardura hartzen duen bibliotekariek bereziki gauzatuko dute.\nHorixe da txikizioen aurkako neurririk zorrotzena. Zer dela eta zuzentzeko premia hori? Hain justu, wikiaren indarrean datza haren ahulezia: bertan lehentasuna edizio libreari ematen zaionez, ondorio gisa, gutxitan bada ere, haren konfiantza eta askatasuna baliatuz, erabilera okerra egiteari bandalismoa deitzen zaio. Zenbait kasutan, gaiarengatik berarengatik edo erabiltzailearen jarrerarengatik, zenbait wiki sarreratan okerreko erabilera egiten da:\nedukien zati handia ezabatuz,\nokerren bat aurretik argitaratu den testu batean gehituz,\nbaieztapen subjektibo eztabaidagarriak txertatuz,\narauei jaramonik egin gabe,\nbilatzaileetako postuetan lehengoratzeko asmoko informazioak: aipamenak, estekak... sartuz,\nnorberaren produktuak edo ideiak inposatuz,\negile-eskubideei muzin eginda, besteren informazioa erabiliz.\nHorrelako bandalismoaren aurka, badago nola erantzun:\naldatu den web orria lehenengora itzuliz, asmo txarreko aldatzailea aspertu arte,\nez-bidezko erabilera egiten dutenen IP helbidea blokeatuz,\noker aldatzen ari den web orria blokeatuz, haren edizioa galarazteko,\naldaketak egin aurretik, erregistratzeko baldintza betearaziz.\nMySQL-en datu base batean oinarrituta eta Perl edo PHP-en /scripts/-en bidez gehienak eraikiak badira ere, wiki mota bat baino gehiago daude:\nhelburua kontuan izanda, norberaren erabilpenerako wikia, intranet batean lan egiteko edo webgune batean aritzeko baliabidea,\nerabilgarritasuna kontuan izanda, ordea, web-orri berri bat gordetzean, hainbat aukera eskain ditzakeen wikia: aldaketaren bat egitean, erabilera jatorra egiten ote den kontrolatzean, edo fitxategi bat gora bidaltzeko aukera, edo WYSIWYG ("What You See Is What You Get") editatzean eskaintzen dituztenak.\nErabiltzen direnen artean, hauexek aipatu behar dira:\nDokuWiki: TXT fitxategiak erabiliz eta datu baserik gabe, PHP hizkuntzan idatzi den wiki garatua, euskaraturik.Deskargatu.\nFosWiki: Perl gainean idatzita (GNU General Public License).\nMediaWiki: Wikimediaren proiektu guztietan erabilia, PHPan eta MySQLan oinarritua, hainbat hizkuntzatan. MediaWikiren itzulpenak Translatewiki proiektuan egiten dira.\nMoinMoin: Python-en idatzita dagoen wiki modularra, GPL lizentziapean, Open Source\nOpenWiking: ASP-ez programatutako wikia, Copyright © 1999-2009 SourceForge, Inc.\nPBworks (lehen, PBwiki): euren wikiaren doako ostalaritza-zerbitzua eskaintzen dute.\nPhpWiki: datu base bat baino gehiago erabil dezakeena, UseMod-en gauzatua, Copyright © 1999-2009 SourceForge, Inc.\nPmWiki: PmWiki PHP hizkuntzan idatzi zen eta y GPL lizentziapean dago. Hainbat hizkuntzatara itzulita.\nTikiWiki: erabat ondo garatua dagoen wiki bat, PHPa eta MySQLa erabiliz, CMS oso bat eratzen duena, katalanez ere bai.\nTiddlyWiki, agenda digitala TiddlyWiki. Copyright © UnaMesa\nUseModWiki: denen artean zaharrena (Wikipediak erabili zuen lehen urtean, sorreratik 2002ko azarora arte), Perl-ez egindakoa,\nWackoWiki: WackoWiki-an oinarrituta dagoen wiki arina, PHPa eta MySQLa erabiltzen dituena, BSD lizentziapean, hainbat hizkuntzatan\nwiki.com. Doako zerbitzua eskaintzen du. Copyright © baten menpe.\nWikkaWiki: WakkaWiki-an oinarrituta dagoen wiki arina, PHPa eta MySQLa erabiltzen dituena, munduko hainbat hizkuntzatara itzultzeko prozesuan\nXwiki, XWikiko softwarea Javarekin egin da LGPL lizentziapean. CC Aitortu 1.0 Generikoa ere agertzen da\nZerrenda askoz luzeagoa izan liteke; dena dela, komenigarria izango litzateke bereiztea zer den wiki baten plataforma, (Comparison of wiki farms) eta zer wiki baten kodea (Comparison of wiki software) Wikien artean zer desberdintasun dauden jakin izanez gero, WikiMatrix da hori ahalbidetuko duen web zerbitzua: hona hemen TiddlyWiki eta Wikispaces egindako konparaketa taula.\nWikien estandarren adierazle gisa, ingelesez bada ere, hona hemen wikien zerrenda bat.\nWikia, azken finean, Interneten dagoen aplikazio bat denez, baliagarria izaten da gauza askotarako:\nTestu edo hipertestu bat elkar lanean sortzeko,\nInformazioa/ezaguera sortu, aldatu, ezabatu edota partekatzeko,\nWeb orria irudiez eta multimediaz hornitzeko,\nEstekak erabilita, zeharkako irakurketa eginez, informazio desberdinak lotzeko,\nEgin diren aldaketen gorabeheren berri izateko,\nAdostasuna bilatzeko asmoz, argitaratu den informazioari buruzko eztabaidak eskura jartzeko,\nInformazioa/ezaguera dinamikaz kudeatzeko,\nRSS-en jarioari esker jarri den edukia erraz zabaltzeko.\nHorri esker, ezagueraren bilduma partekatua lortzen da; etengabe osatzen dena erabiltzaileek berek gehitu zein garatu duten informazioari esker gero eta aberatsagoa izango da.\nNormalean, wikia produktu burututzat hartzen da, ikerkuntza baten emaitza, sailkatuta ematen den ezaguera, kontsultagarria dagoen jakintza; dena den, oso aberatsa izan daitekeen beste erabilpen bat ere badago: wikia ikasketa prozesu baten oinarri gisan erabiltzea, egin ahala ikasten denaren metodologia. Hori dela eta, wiki bat eraikitzean garatzen diren zenbait trebetasun aipatuko ditugu jarraian:\nInformazioaren kudeaketa eta trebetasun digitala:\ninformazioa bilatu, aurkitu, aztertu, kudeatu, bereganatu, laburtu, azaldu eta partekatzeko trebetasunak\naurreko prozesua aurrera eramateko ezaguera lortzea,\nhainbat euskarritan gordetzen jakitea,\nPartaidetzaz eta elkarlanaz sortutako lan gunea gauzatzea,\nNorabide bakarreko eta mailakatua ez den ikas prozesu bat posiblea egin duen trebetasuna gauzatzea,\nIkaste-prozesu bateko eragile guztien artean ezaguera garatzea.\nTrebetasun horiek irakaskuntzarekin estuki lotzen badira ere, edozein prozesuri egokitu dakizkioke: lantegi handi batean —autogintzan, esate baterako—, produktu bat ekoizten denean, wiki bat izan daiteke prozesu horretan partaide guztien euskarria, non bakoitzak, bere neurrian, prozesu horretan sakonki menperatzen duen esparrutik prozesukideei eskaintzen dien bere ezaguera. Beste alde batetik, wiki bat, era berean, norberaren proiektuei egokitu dakieke; helburu horretarako wiki aukerarik erabilgarriena TiddlyWiki-arena da: fitxategi bakar batean telefono zenbakiak, nabigazio batean hartu diren apunteak, burutazioak... eskuragarri jartzea erraztuz.\nPlataforma gisan, wikiak arrakasta handia lortzen ari dira, irakaskuntzan bereziki. Zer dela eta? Esan bezala, ikaste/irakaste prozesu baten bilakaera eta wiki baten eraikuntza elkarren parean joan daitezkeelako, batak bestea indartuz. Hona hemen irakaskuntzan wikien erabilera arrakastatsuaren zenbait adibide:\nEduwikiak, ikas-prozesu baten bitartekoa:\nikaskuntzaren gune birtualak sortzean,\nikaskuntza baten baliabide gisan: adibidez, artikulu zientifikoak nola idazten diren lantzeko aitzakian, [Wikipedi | Wikipedian] parte hartu, sarrerak txertaraziz,\nInterneten norberaren nortasuna nola eraiki eta besteekiko harremanak nola sortu sustatzean,\nportafolioa, taldearen zein ikasle bakoitzaren apunteen pilaketa egitean,\ntalde-lanean osatu den ikaskuntza prozesu baten euskarria hedatzean,\nbalioen aldarrikapena egitean: esate baterako, auzolanaren balioa geureganatzeko, txikizioen aurka ** Kaxero@Mundua blogean aldarrikatzen den arrastoa jarraituz, zintzotasuna aldarrikatuz.\nIkastetxeen baliabide bat, zenbait ekintzaren euskarri:\neskolaz kanpoko ekintzak,\nWeb gune pertsonalak:\nirakasleen ezaguera edota baliabideen datu basea antolatzeko,\nirakasleek ikasleei eskura jarritako bitarteko bilduma errazterako.\nZenbait ostatatze zerbitzuAldatu\nWikiaren ostatatze zerbitzua\nCentral Desktop Dohainik / Ordaindu beharrekoa\nConfluence Hosted Ordaindu beharrekoa\neTouch SamePage Ordaindu beharrekoa\nOurproject.org Dohainik / Ordaindu beharrekoa Bai / Ez Copyleft (badago aukeratzerik Creative Commons, GNU FDL, eta beste lizentzia batzuen artean)\nPBworks Dohainik / Ordaindu beharrekoa Bai / Ez\nSocialtext Workspace Hosted Ordaindu beharrekoa Bai / Ez Wikiaren sortzaileek nahi dutena ezar dezakete\nTeamWikis Ordaindu beharrekoa Bai / Ez Edozein\nWikia Dohainik Bai / Ez Creative Commons\nWikidot Dohainik / Ordaindu beharrekoa Bai / Ez Lehenetsita: Creative Commons, GNU FDL. Beste lizentzia batzuetara zabalik.\n↑ (Ingelesez) «wiki», Encyclopædia Britannica\n↑ a b (Ingelesez) Mitchell, Scott. «Easy Wiki Hosting, Scott Hanselman's blog, and Snagging Screens». MSDN Magazine. 2008ko uztaila.\nWikiesanak, oraindik sortze prozesuan badabiltza ere, esaldi interesgarri batzuen zerrenda.\nWikiPoemak, poema bilduma bat.\nMoodle Doc-ak, irakasleentzako dokumentazioa, neurri handi batean euskaraz kontsulta daitekeena.\nEuskal Herriko Unibertsitateko Kazetaritza Sailaren wikibloga, Euskal Herriko Unibertsitateko Kazetaritza Sailak duen sarrera nagusia da.\nGeografia irakasgaia: baliabide didaktikoak\nHistoria irakasgaia: baliabide didaktikoak\nHizkuntza eta literatura irakasgaia: baliabide didaktikoak\nEuskara irakaslearen Didakteka\nWikiak sortzeko guneak, Maite Goñik EuskalJakintzan bilduak.\nBlog vs Wiki, Maite Goñik Slidesharen igota.\nTxantiloi hutsik TiddlyWiki erabiltzen hasteko pronto.\nTiddlyWiki aplikazioaren tutoriala, Gorka Jakobe Palaziok eratuta.\nArigea2.0 Web2.0-ari buruzko wiki honetan wikiei buruz garatutako ekarpena.\n(Ingelesez) wikimatrix Wikiak sortzeko hainbat euskarri konparatzeko tokia. Euskarriak zer lizentziapean dauden, zer hizkuntzatan, noiz berriztatu diren azkeneko aldiz...\nAzken aldaketa 21 maiatza 2021(e)an, 13:17(e)tan\nOrriaren azken aldaketa: 21 maiatza 2021, 13:17.